Μεγάλη πτώση τζίρου στα καταστήματα εστίασης - Flashnews.gr\nΜεγάλη πτώση τζίρου στα καταστήματα εστίασης\nΤαβέρνες, εστιατόρια, ψητοπωλεία και καφετέριες βλέπουν τους πελάτες τους να λιγοστεύουν από τη μια σεζόν στην άλλη. Οι εκτιμήσεις που έκαναν λόγο για αύξηση της τουριστικής κίνησης φέτος δεν επιβεβαιώνονται και αρκετές επιχειρήσεις εστίασης στην πόλη του Ρεθύμνου βλέπουν τον τζίρο τους να κυμαίνεται σε μέτρια επίπεδα.\nΑπό 20%-30% εντοπίζεται το ποσοστό της μείωσης ενώ υπάρχουν επιχειρήσεις που ξεπερνούν ακόμα και το 40%. Σύμφωνα με τους καταστηματάρχες, η φετινή χρονιά είναι από τις χειρότερες των τελευταίων ετών γεγονός που έχει οδηγήσει αρκετούς επιχειρηματίες σε δύσκολη θέση. Όπως λένε, ο τζίρος μειώνεται, τα λειτουργικά έξοδα αυξάνονται και αυτό έχει σαν αποτέλεσμα να αδυνατούν να ανταποκριθούν στις καθημερινές τους υποχρεώσεις.\nΜάλιστα στην προσπάθειά τους να προσελκύσουν κόσμο, υπάρχουν καταστήματα που προσφέρουν καθημερινά «οικονομικό μενού» ή προχωρούν σε άλλες προσφορές σε φαγητό και ποτό, την ώρα που οι τιμές λιανικής στους καταλόγους έχουν παραμείνει στα επίπεδα του 2010.\nΤο Σωματείο Εστίασης και Συναφών Επαγγελμάτων Ρεθύμνου, εντοπίζει το πρόβλημα κυρίως στο γεγονός ότι το μεγαλύτερο ποσοστό των τουριστών επιλέγουν πακέτα all inclusive για τις διακοπές τους, κάτι που σημαίνει ότι στα ξενοδοχεία τους παρέχονται διαμονή, διατροφή και διασκέδαση. «Παρότι στο δρόμο κυκλοφορεί κόσμος, τα καταστήματα είναι άδεια. Οι τουρίστες έχουν τα πάντα στα ξενοδοχεία και δεν ξοδεύουν τα χρήματά τους στην αγορά. Είμαστε αντιμέτωποι με μια πολύ δύκολη χρονιά» δηλώνει στα «Ρ.Ν.» ο πρόεδρος του Σωματείου Εστίασης και Συναφών Επαγγελμάτων κ. Βασίλης Πολιουδάκης και συνεχίζει: «Η μείωση τζίρου στα περισσότερα καταστήματα κυμαίνεται από 20%-30% και φτάνει ακόμα και το 40%-50%. Έχουμε φτάσει στο σημείο να μην μπορούμε να πληρώσουμε τις υποχρεώσεις μας. Ο τζίρος μειώνεται, τα λειτουργικά και τα υπόλοιπα έξοδα αυξάνονται συνεχώς και τα ενοίκια παραμένουν σε πολύ υψηλά επίπεδα. Φοβάμαι ότι από τον Σεπτέμβριο αρκετές επιχειρήσεις θα αναγκαστούν να κλείσουν».\nΌπως επισημαίνει ο κ. Πολιουδάκης, η τουριστική σεζόν έχει συρρικνωθεί κατά πολύ καθώς ενώ άλλα χρόνια τα καταστήματα εστίασης και αναψυχής είχαν δουλειά για έξι έως επτά μήνες, πλέον λειτουργούν τρεις έως τέσσερις μήνες το χρόνο χωρίς τα αναμενόμενα αποτελέσματα. Η συγκεκριμένη συγκυρία δεν έχει αφήσει ανεπηρέαστους τους εργαζόμενους, καθώς και φέτος χάθηκαν αρκετές θέσεις εργασίας στο Ρέθυμνο. Οι ιδιοκτήτες των επιχειρήσεων δηλώνουν αδυναμία πληρωμής του προσωπικού που είχαν τα προηγούμενα χρόνια και διατηρούν στη δουλειά τους απολύτως απαραίτητους υπάλληλους. «Άλλα χρόνια ψάχναμε προσωπικό και δεν βρίσκαμε. Τώρα έχουμε φτάσει σχεδόν στον Ιούλιο και αναγκαζόμαστε να δίνουμε ρεπό στους εργαζόμενους γιατί δεν έχουμε δουλειά. Αυτό δεν έχει ξαναγίνει τέτοια εποχή» αναφέρει ο πρόεδρος του Σωματείου Εστίασης.\nΠροβληματισμένος για την εξέλιξη της φετινής τουριστικής σεζόν εμφανίζεται με δηλώσεις του στην εφημερίδα μας και ο κ. Όθωνας Χριστουλάκης, ιδιοκτήτης εστιατορίου στην παλιά πόλη, ο οποίος επισημαίνει ότι τα πακέτα all inclusive κρατούν τον κόσμο στα ξενοδοχεία. «Υπάρχει μια τάση μείωσης του τζίρου που ξεπερνάει το 20% αν και έχουμε διατηρήσει τις τιμές στα ίδια επίπεδα και πολλά προϊόντα, μάλιστα, είναι φθηνότερα συγκριτικά με πέρσι. Κόσμος υπάρχει στο Ρέθυμνο αλλά δεν κάθεται στις ταβέρνες και στα εστιατόρια για φαγητό διότι του προσφέρουν τα πάντα τα ξενοδοχεία. Φέτος, τα πακέτα all inclusive έχουν αυξηθεί και αυτό έχει δημιουργήσει μεγάλο πρόβλημα στον κλάδο μας» αναφέρει ο κ. Χριστουλάκης.\nΠερισσότερο αποθαρρυντικό είναι το γεγονός ότι δεν προβλέπεται αλλαγή του κλίματος και σημαντική αύξηση της τουριστικής κίνησης τους επόμενους καλοκαιρινούς μήνες. Παραδοσιακά ο τζίρος των καταστημάτων εστίασης και αναψυχής αυξάνεται από τα μέσα Ιουλίου μέχρι τα τέλη Αυγούστου, ωστόσο αυτό το διάστημα των περίπου σαράντα ημερών, δεν αρκεί.\nΚυριακή, 26 Ιουνίου 2011, 13:17


ΕΛΑΣ Archives - Politica.gr\nΠαραδόθηκε ο λυράρης που διέφυγε από έλεγχο της ΕΛ.ΑΣ\nΟ νεαρός καλλιτέχνης παραδόθηκε, ζήτησε συγγνώμη και αφού ορίστηκε δικάσιμος, αφέθηκε ελεύθερος με περιοριστικούς όρους.\nΤην προσοχή των πολιτών σχετικά με «απατηλό» sms που αποστέλλεται σε κινητά τηλέφωνα, καλώντας τους πολίτες να παρουσιαστούν στο κοντινότερο Αστυνομικό Τμήμα για δήθεν χορήγηση Φύλλου Πορείας από το Στρατό, ζητάει η ΕΛ.ΑΣ.\nΨεύτικο είναι το μήνυμα, που πιθανόν, να έχουν λάβει πολίτες οι οποίοι ψευδώς καλούνται να παρουσιαστούν στο τμήμα για έρευνα, σύμφωνα με ανακοίνωση που εξέδωσε η Ελληνική Αστυνομία.\nΑπόρρητο έγγραφο της λεωφόρου Κατεχάκη – Ο τρόπος δράσης και οι «απαγορεύσεις» από την ηγεσία της Αστυνομίας\nΠαραμένουν οι Κρητικοί στην ηγεσία της ΕΛΑΣ\nΣύμφωνα με πληροφορίες που θα επιβεβαιωθούν, παραμένουν στο τιμόνι της Ελληνικής αστυνομίας οι Κρητικοί στρατηγοί. Αρχηγός ο Μιχάλης Καραμαλάκης, υπαρχηγός ο Αντρέας Δασκαλάκης και Επιτελάρχης ο Κώστας Λαγουδάκης.\nΚραυγή αγωνίας από τους Αστυνομικούς του Ηρακλείου, που με επιστολή της Ενωσης τους ζητούν από τον υπουργό κ. Χρυσοχοίδη να στρέψει το βλέμμα του στην περιοχή καθώς υπάρχει έλλειψη προσωπικού στην Αστυνομική Διεύθυνση Ηρακλείου\nΗ αντιμετώπιση των ζητημάτων ενδοοικογενειακής βίας, που είναι σε άμεση σχέση με την καθημερινότητα των πολιτών αλλά και τη λειτουργία μιας σύγχρονης και πολιτισμένης κοινωνίας, μπαίνει πλέον σε μια άλλη βάση, με τη δημιουργία ειδικής υπηρεσίας στην Ελληνική Αστυνομία, η …\nΤο θέμα της υποστελέχωσης των υπηρεσιών της ΕΛ.ΑΣ. στον Πειραιά φέρνει στη Βουλή με ερώτηση που κατέθεσε προς τον υπουργό Προστασίας του Πολίτη ο βουλευτής της Νέας Δημοκρατίας κ. Κώστας Κατσαφάδος.\nΕΛ.ΑΣ: Ατιμώρητοι οι μαστροποί με τον νέο ποινικό κώδικα\nΠροειδοποιήσεις στελεχών της ΕΛ.ΑΣ ότι «η χώρα μπορεί να γίνει ένας απέραντος «οίκος ανοχής».\nΟι εγκληματικές οργανώσεις διέθεταν ιεραρχική δομή και διαρκή δράση, ενώ τα μέλη τους (μεταξύ των οποίων οι εννέα συλληφθέντες, ηλικίας 24 έως 57 ετών) είχαν διακριτούς ρόλους και δραστηριοποιούνταν στην Ελλάδα και στο εξωτερικό στο πεδίο της διάθεσης στην ευρύτερη …\nΜε υψηλά στελέχη της ΕΛ.ΑΣ συναντήθηκε ο πρόεδρος των αστυνομικών υπαλλήλων Λασιθίου\nΤην Τετάρτη, 05 Ιουνίου, πραγματοποιήθηκαν σειρά συναντήσεων του προέδρου Καρτσάκη Γεωργίου της Ένωσης αστυνομικών υπαλλήλων Λασιθίου με τον με τον Αρχηγό της Ελληνικής Αστυνομίας Αντιστράτηγο κ. Ανδρικόπουλο, τον Γενικό Επιθεωρητή Νοτίου Ελλάδος Αντιστράτηγο κ. Δραγατάκη, τον Αντιστράτηγο κ. Δασκαλάκη Ανδρέα …


6 λάθη που κάνουμε με τα παιδιά που είναι «δύσκολα» στο φαγητό - MamaMia.gr\n1) Πιέζουμε το παιδί να φάει. Τα πιτσιρίκια είναι απλώς άνθρωποι σε μίνι μέγεθος και όπως ισχύει για όλους μας υπάρχουν μέρες που πεινάνε περισσότερο και άλλες που πεινάνε λιγότερο.\n2) Αναγκάζουμε το παιδί να αδειάσει το πιάτο του. Μπορεί η πρόθεσή μας να είναι η καλύτερη –εξάλλου, πώς θα εξασφαλίσουμε ότι ο οργανισμός του θα λάβει όλα τα θρεπτικά συσταικά που χρειάζεται;- όμως με αυτό τον τρόπο εξασκούμε το παιδί να μην «ακούει» το σώμα του όταν αποφασίζει πόσο θα φάει αλλά τις φωνές μας. Κι αυτό μπορεί στο μέλλον να το κάνει πιο ευάλωτο σε διατροφικές διαταραχές, όπως αναφέρει στο βιβλίο της Fearless Feeding: How to Raise Healthy Eaters From High Chair to High School, η διατροφολόγος Τζιλ Καστλ.\n3) Παρουσιάζουμε το γλυκό σαν το καλύτερο μέρος του γεύματος. «Φάε άλλη μία μπουκιά μπρόκολο και θα σου δώσω σοκολάτα». Πόσες φορές το έχουμε πει! Όμως έτσι στα μάτια του παιδιού το γλυκό αποκτά μεγαλύτερη αξία. Το ίδιο ισχύει και το junk food.\n4) Όταν δεν τρώει το φαγητό, του φτιάχνουμε κάτι πρόχειρο. Στο σημείο αυτό συμφωνούν άπαντες οι παιδοψυχολόγοι, διατροφολόγοι και παιδίατροι: όλη η οικογένεια τρώει το ίδιο φαγητό. Τελεία. Το πολύ πολύ να ζητήσετε από το πρωί ή την προηγούμενη από τα παιδιά τι προτιμούν ανάμεσα σε δύο επιλογές που θα ορίσετε εσείς.\n5) Παραγεμίζουμε το πιάτο τους. Ακόμα κι αν το παιδί έχει να φάει δυο μέρες, μην μπείτε στον πειρασμό να του δώσετε διπλή μερίδα για να… ισοφαρίσει την απώλεια. Η μεγάλη ποσότητα μπορεί να το τρομάξει και να μη φάει και πάλι καθόλου. Σερβίρετε πάντα μια μερίδα ανάλογη με την ηλικία του.\n6) Χρησιμοποιούμε το φαγητό σαν επιβράβευση ή τιμωρία. «Αν δεν μαζέψεις το δωμάτιό σου θα φτιάξω ρεβίθια». Ή «κάνε μια επανάληψη στην ιστορία και θα παραγγείλουμε πίτσα». Έρευνες έχουν συνδέσει τη χρήση του φαγητού με αυτό τον τρόπο με διατροφικές διαταραχές στην ενήλικη ζωή, καθώς μαθαίνουν στο παιδί θα συνδυάζει την τροφή με τα συναισθήματά του. Είναι προτιμότερο να προτείνετε κάτι άλλο, όπως αυτοκόλλητα, όταν θέλετε να το επιβραβεύσετε για κάτι.


Συμμαχία Νοτίου Αιγαίου: Απάντηση στο Γραφείο Προπαγάνδας της Καγκελαρίας «Η Τατιάνα του Αιγαίου» | Η ΡΟΔΙΑΚΗ\nΣυμμαχία Νοτίου Αιγαίου: Απάντηση στο Γραφείο Προπαγάνδας της Καγκελαρίας «Η Τατιάνα του Αιγαίου»\nΗμερομηνία 15/04/19 18:45\nΩς δημοσιογράφοι εκπομπής της «Τατιάνας» χρησιμοποιούν περιγραφές ξεκατινιάσματος «Ανώνυμων» υποψηφίων τους!!\nΑναφέρονται σε υποτιθέμενα συμβάντα και σε πρόσωπα τα οποία δεν γνωρίζουμε. Δεν διστάζουν δε, να μας καταλογίσουν δήθεν υποψηφίους που δεν έχουμε ανακοινώσει και δεν τους γνωρίζουμε.!!!\nΦαντασιώνονται λοιπόν τραμπουκισμούς σε ανώνυμους υποψηφίους τους, κρίνοντας «εξ ιδίων τα αλλότρια».\nΤους συνιστούμε ψυχραιμία διότι φαίνεται ότι βρίσκονται σε πλήρη σύγχυση και ήδη αναπτύσσουν σύνδρομα στέρησης της εξουσίας.\nΤόσο μεγάλος είναι ο καημός αποκόλλησης τους από την καρέκλα που άθελα τους βάζουν επικοινωνιακά αυτογκόλ.\nΤους ρωτάμε λοιπόν ευθέως:\nΠως γίνεται επιτεθεί κάποιος για πολιτικούς λόγους σε ανώνυμη υποψήφια, τα στοιχεία της οποίας δεν γνωρίζει κανείς, ούτε και εμείς, πλην της παρέας του Καγκελάριου;\nΕίναι δε τόσο επικοινωνιακά γκαφατζήδες που ούτε στην ψευδή ανακοίνωσης τους σκέφτηκαν να αναφέρουν το όνομα της υποψηφίας τους, εκτός και αν τελικά δεν πρόκειται για υποψήφια .\nΤους συγχαίρουμε λοιπόν . Άξιος ο μισθός σας. Κάνετε τέλεια τη δουλειά για εμάς, αποκαλύπτοντας μόνοι σας την βιομηχανία ψευδών ειδήσεων (Fake news) που στήνετε. Αυτή που χρησιμοποιείτε προσπαθώντας να πολώσετε το κλίμα και να αλλάξετε ατζέντα. Σας παρακαλούμε να συνεχίσετε για να μας βρείτε και υποψηφίους. (Keep walking)


Αντιεξουσιαστές φωτογραφήθηκαν στον τάφο του Δαρείου - katechaki.gr\nΔευτέρα - 19/04/2021\nΑντιεξουσιαστές φωτογραφήθηκαν στον τάφο του Δαρείου\nΑπό: ΣΥΝΤΑΚΤΙΚΗ ΟΜΑΔΑ\t Ενημέρωση: 07/12/2020\nΤο κείμενο που ακολουθεί αναρτήθηκε εχθές στην ιστοσελίδα athens.indymedia.org με τίτλο “Μια απάντηση στην βεβήλωση του μνημείου του Αλέξη, πάνω απο τον τάφο του Δαρείου”. Παραθέτουμε αυτούσιο το κείμενο.\nΜια απάντηση στην βεβήλωση του μνημείου του Αλέξη, πάνω απο τον τάφο του Δαρείου:\nΗ φετινή 6η Δεκέμβρη ήταν κάπως διαφορετική απο τις προηγούμενες. Για πρώτη φορά το μνημείο του δολοφονημένου Αλέξη Γρηγορόπουλου δεν περικυκλώθηκε απο τους συντρόφους του, την πολιτική του οικογένεια, τους συναγωνιστές του στην αιωνιότητα. Αλλά τους δολοφόνους του.\nΦυσικά, πίσω απο αυτήν την πολιτική επιλογή του κράτους υπάρχει ένα σαφές μήνυμα. Είναι επόμενο σημείο του κουβαριού που ξετιλύχθηκε όταν η κυβέρνηση αποφάσισε η πρώτη της μετεκλογική πράξη να είναι η αποφυλάκιση των δολοφόνων του Αλέξη, Βασίλη Σαραλιώτη και Επαμεινώνδα Κορκονέα. Και εν πολλοίς το μήνυμα λέει ότι ήρθε ο καιρός του αποστιγματισμού της καταστολής απο τον μαύρο λεκέ που την βαραίνει απο τις 6 Δεκέμβρη του 2008 και έπειτα. Ο καιρός της περεταίρω κλιμάκωσής της, ο καιρός να ξαναγραφτεί η ιστορία. Αυτή τη φορά απο την πλευρά των δολοφόνων.\nΠαρότι η επέτειος του Δεκεμβριανού 2008 δεν αποτελεί την πρώτη επέτειο νεκρού της κρατικής καταστολής, αφού έχουν προηγηθεί αρκετές κρατικές δολοφονίες, αποτελεί την πιο σημαντική καμπή της επαναστατικής ιστορίας στην Ελλάδα. Την μνημειώδη εξέγερση που επακολούθησε, το ασυγκράτητο κύμα αγανάκτησης που διήρκησε μια γεμάτη εξαετία και βρήκε την ακτή της στις απαρχές της σοσιαλδημοκρατικής κυβερνητικής απάτης του ΣΥΡΙΖΑ. Μια ανεπανάληπτη πολιτική ιστορικότητα. Μια κληρονομιά και έναν φάρο για τους ζωντανούς.\nΕπιστρέφοντας στο σήμερα, κατά την φετινή επέτειο, ο κόσμος επιχείρησε να τιμήσει τόσο τον Αλέξη όσο την συγκεκριμένη κληρονομιά. Ο Μιχάλης Χρυσοχοίδης υπουργός των μπάτσων, υπό το ψευδοπρόσχημα της υγειονομικής κρίσης δέησε να απαγορεύσει την πολιτική μας παρουσία υψώνοντας τείχη. Τοποθετώντας με την όση επικοινωνιακή ευφυΐα μπορεί να διαθέτει, μια υποτιθέμενη υγειονομική ασπίδα 5.000 μπάτσων σε μια κουκίδα της Αθήνας για να προστατεύσουν τάχα την κοινωνία από την διασπορά που θα προκαλουύσαν οι ομάδες των ανθρώπων που θα πήγαιναν στο μνημείο\nΠαρά τον εκφοβισμό όμως όσοι κατάφεραν να φτάσουν στο μνημείο προσπερνώντας την πραγματική αυτή υγειονομική βόμβα της καταστολής, άφησαν τα λουλούδια τους. Λουλούδια που οι μπάτσοι πήραν βεβηλώνοντας την μνήμη του Αλέξη, υπερασπίζοντας την δολοφονία τους, αναλαμβάνοντας την πλήρη ευθύνη της στο πλευρό των συναδέλφων τους.\nΑυτή η υλική και ιδεολογική σύγκρουση ανάμεσα στους κρατικούς μηχανισμούς απο την μία και τον κόσμο του αγώνα απο την άλλη, έχει συγκεκριμένες πολιτισμικές και ηθικές συντεταγμένες. Είναι εξ ορισμού μια σύγκρουση δύο διαφορετικών κοινωνικών κόσμων.\nΔεν θα το κρατήσουμε κρυφό ότι η βεβήλωση του μνημείου του νεκρού αδερφού μας απο τους ίδιους τους δολοφόνους του, μας εξόργισε. Γνωρίζαμε ότι δεν ήταν ταμπέλα στον λαιμό ενός πρύτανη για να παίξει επί εβδομάδες στα κανάλια ή να επικηρυχθεί ο υπαίτιος, γνωρίζαμε ότι η όποια ύβρις ως προς τον πολιτικό μας χώρο θα χαίρει κρατικής αρωγής. Και για αυτό δεν επρόκειτο να την αφήναμε αναπάντητη.\nΤον Αλέξη θα τον θυμόμαστε πάντα, είμαστε συνδεδεμένοι μαζί του. Ακόμη και αν έφυγε πολύ νωρίς, βαδίζουμε κοινή διαδρομή. Τα παιδικά του όνειρα είναι ζωντανά μέσα μας. Ο Αλέξης είναι παρών. Σήμερα όμως θα αποστείλουμε μια συμβολική απάντηση στα σώματα καταστολής των ΜΑΤ και στο κράτος.\nΕπιλέξαμε σήμερα να επισκεφτούμε έναν δικό τους νεκρό, έναν νεκρό Ματατζή, έναν πρώην φασίστα που έβαψε τα χέρια του με αίμα, τον πρώην αρχηγό τους. Τον περιβόητο Δαρείο Λυκιαρδόπουλο. Να τον ξεθάψουμε για μια ημέρα απο την λήθη που επακολούθησε την επόμενη στιγμή του θανάτου του, για να υπενθυμίσουμε στα δειλά αυτά καθάρματα την ειδοποιό διαφορά ανάμεσα στους κόσμους μας.\nΌτι η μοίρα τους είναι να ζούνε ατιμωμένοι και να ξεχνιούνται όταν πεθαίνουν. Ότι σε αυτόν τον τάφο δεν βρήκαμε λουλούδια. Και αν βρίσκαμε που δεν θα βρίσκαμε, θα τον αφήναμε άθικτο, αβεβήλωτο. Δεν είμαστε ο πολιτικός στρατός που συνηθίζει να προσβάλλει τα σύμβολα του εχθρού, η ζωή του ήταν από μόνη της μια κοινωνική προσβολή. Σε αυτόν τάφο δεν βρήκαμε τιπτοα άλλο απο σιωπή και σκουλήκια. Και αυτή είναι η δική τους μοίρα. Πάνω απο τους τάφους τους, να περπατάνε οι ζωντανοί.\nΓιατί καθάρματα όσο οι χακί σαπίζουν, οι ιδέες θα είναι ζωντανές.\nΑπο την μία εμείς απο την άλλη οι Κορκονείς.\nΚάθε ημέρα είναι του Αλέξη”\nΕπέτειος Γρηγορόπουλου χωρίς ούτε ένα δακρυγόνο και κάμερες – Ο απολογισμός\nΑστυνομία πανεπιστημίων: Έως 1.000 άτομα στη νέα υπηρεσία ΕΛ.ΑΣ.


Αριθμό μοντέλου: KW-hcs-BZ\nκρεμώντας στάση καρεκλών\nδύο s-γάντζοι και αλυσίδα συνδέσεων 6, ψευδάργυρος που καλύπτεται μια\nόλες οι καρέκλες αιωρών\nνέα στάση καρεκλών Γ κρεμώντας 450 βάρους εσωτερικού υπαίθριου λίβρες χαλκού ικανότητας\n. Καθίστε bak και χαλαρώστε οπουδήποτε\n. τακτοποίηση για οποιεσδήποτε καρέκλες αιωρών\n. γρήγορος και εύκολος στην οργάνωση\n. μακράς διαρκείας ποιότητα με το βαρέων καθηκόντων ελασματοποιημένο εν ψυχρώ χάλυβα.\n.stand ύψος 7FT\n. κρατήστε ψηλά σε 350 λίβρες.\n«Κρεμάστε την αγαπημένη καρέκλα αιωρών σας οπουδήποτε, καθίστε πίσω, χαλαρώστε, και βγάλτε ένα φορτίο από…»\nΣτάση εδρών ευπροσάρμοστων, αιωρών πολυ-χρήσης\nΗ καθολική στάση καρεκλών αιωρών μας είναι η τέλεια αντιστοιχία στην αγαπημένη καρέκλα αιωρών σας. Αυτή η εύρωστη μονάδα πλαισίων Γ μπορεί είναι εύκολη στην οργάνωση και οι δύο στο εσωτερικό ή έξω - έτσι εάν είναι μια φυσική άποψη της λίμνης, που πιάνει που το όμορφο ηλιοβασίλεμα, ή η εύρεση του τέλειου σημείου για να απολαύσει τη φύση… η στάση καρεκλών αιωρών μας έχει εσείς κάλυψε.\nΚαθολικές εργασίες στάσεων με όλες τις έδρες αιωρών\nΜην διακινδυνεύστε έναν κακό συνδυασμό όταν αγοράζετε μια στάση για την καρέκλα αιωρών σας! Αυτή η στάση είναι αληθινά καθολική και συμβατή με οποιεσδήποτε και όλες τις καρέκλες αιωρών, έτσι δεν υπάρχει απολύτως καμία αβεβαιότητα όταν αγοράζετε από μας, whith αυτό είναι προαιρετικός σωλήνας extentional 10inches, είστε ελεύθεροι να επιλέξετε το προτιμημένο ύψος ένωσής σας.\nΑξιόπιστος, ανθεκτικός & μακράς διαρκείας\nΓίνοντας από υψηλό - η ποιότητα, βαρέων καθηκόντων ελασματοποιημένος εν ψυχρώ χάλυβας, αυτή η στάση Γ χτίζεται για να είναι αξιόπιστη ανά πάσα στιγμή. Η πλήρης συγκεντρωμένη στάση ζυγίζει 64lbs και κρατά ψηλά σε 350lbs. Το εξωτερικό είναι καθαρός πολυεστέρας σκόνη-που ντύνεται στο χαλκό για να αντισταθεί στη σκουριά και τη διάβρωση, έτσι ακόμα κι αν αποθηκευμένος έξω είναι βέβαιος να σας διαρκέσει για τα επόμενα χρόνια.\nστοιχείο συμπεριλαμβανόμενο s-γάντζοι καρεκλών stand+ δύο αιωρών + μια αλυσίδα συνδέσεων 6\nυλικό ο ψευδάργυρος που καλύφθηκε τίναξε, αλυσίδα 6-συνδέσεων\nπλαστικά καλύμματα προσυναρμολογημένος στους πόλους τελών\nΠλάτος βάσεων στάσεων 4.6ft (μέτωπο), 5.0ft (πίσω), 4.2ft (από το μέτωπο στην πλάτη)\nΤακτοποίηση για όλες οι καρέκλες αιωρών\nμέγεθος συσκευασίας 160 X 50 X12 εκατ.\nφόρτωση εμπορευματοκιβωτίων 230pcs/20GP, 500pcs/40GP\nΝέα στάση καρεκλών Γ κρεμώντας:\nκρεμώντας πλαίσιο καρεκλών ταλάντευσης\nΤύπος: στάση καρεκλών\nΎψος στάσεων: 240 εκατ.


ΚΑΣΤΑΝΙΑ ΠΙΕΡΙΑΣ news: «Η OLYMPIA ELECTRONICS A.E. στα ΔΙΑΜΑΝΤΙΑ ΤΗΣ ΕΛΛΗΝΙΚΗΣ ΟΙΚΟΝΟΜΙΑΣ».\n«Η OLYMPIA ELECTRONICS A.E. στα ΔΙΑΜΑΝΤΙΑ ΤΗΣ ΕΛΛΗΝΙΚΗΣ ΟΙΚΟΝΟΜΙΑΣ».\nΤην Πέμπτη 22 Μαίου 2014 στο ξενοδοχείο Radisson Blu Park της Αθήνας πραγματοποιήθηκε η ετήσια συνάντηση επιχειρηματικής αριστείας Diamonds of the Greek Economy, κατά την οποία βραβεύτηκε η OLYMPIA ELECTRONICS A.E.\nΠρόκειται για έναν θεσμό που ξεκίνησε εδώ και 11 χρόνια. Στην διαδικασία της αξιολόγησης συμμετείχαν οι 7.000 μεγαλύτερες (βάσει κύκλου εργασιών) βιομηχανικές και εμπορικές επιχειρήσεις στην Ελλάδα, οι οποίες κρίθηκαν βάσει 10 οικονομικών δεικτών. Από την αξιολόγηση αυτή προέκυψαν 283 επιχειρήσεις, ανάμεσά τους και η OLYMPIA ELECTRONICS A.E., οι οποίες αποτελούν την φετινή λίστα των Diamonds of the Greek Economy.\nΟ Πρόεδρος της OLYMPIA ELECTRONICS A.E., κ. Δημήτριος Λακασάς παρέλαβε το βραβείο και παράλληλα είχε και την ευκαιρία να μιλήσει δίνοντας το στίγμα της επιχειρηματικής πορείας της εταιρείας του την περίοδο της κρίσης και των μελλοντικών σχεδίων ανάπτυξης της δραστηριότητάς της.\nΗ OLYMPIA ELECTRONICS A.E. εδώ και 35 χρόνια δραστηριοποιείται στην ανάπτυξη καινοτόμων ηλεκτρονικών συστημάτων ασφαλείας χρησιμοποιώντας τεχνολογία αιχμής. Η εταιρεία απασχολεί σήμερα 140 εργαζομένους και αποτελεί τη μεγαλύτερη αμιγώς ελληνική παραγωγική μονάδα ηλεκτρονικών συστημάτων ασφαλείας, εξάγοντας τα προϊόντα της σε περισσότερες από 72 χώρες.\nPieria Weather - Αρχίζω να πιστεύω οτι μάλλον δεν ξέρουν κατά που πέφτει η Βόρεια Ελλάδα


To νέο Toyota Yaris δοκιμάζεται στο Nürburgring | Drive\nTo νέο Toyota Yaris δοκιμάζεται στο Nürburgring\nΤο νέο σουπερμίνι της Toyota απαθανατίστηκε με τη νέα καροσερί του σε δοκιμές στην Πράσινη Κόλαση.\nΤο ολοκαίνουργιο Toyota Yaris απαθανατίστηκε από τους φωτογράφους-κατασκόπους να «γυρίζει» στο Nürburgring φορώντας το τελικό αμάξωμα παραγωγής. Το σουπερμίνι της Toyota υποστηρίζεται από την ήδη δοκιμασμένη πλατφόρμα TNGA των Ιαπώνων, αυτή δηλαδή που στηρίζει θερμικά και υβριδικά μοντέλα, όπως τα Corolla, Prius, C-HR και Camry.\nΟι προηγούμενες εμφανίσεις του νέου Yaris περιορίζονταν σε εκείνες των πρωτοτύπων που φορούσαν μεν το νέο πλαίσιο και τα εξαρτήματά του, αλλά το καβούκι ήταν του υφιστάμενου μοντέλου. Ωστόσο, αυτές οι κατασκοπευτικές λήψεις μας δίνουν μια πρώτη γεύση για τον σχεδιασμό της επόμενης γενιάς του ιαπωνικού σουπερμίνι και μια ένδειξη για αύξηση του μεγέθους του με πιο αιχμηρό εξωτερικό στιλ.\nΑυτό το τελευταίο πρωτότυπο φαίνεται να είναι μια στάνταρ έκδοση του νέου Yaris, όπως υποδηλώνει το ύψος του από το δρόμο και η κλίση που παίρνει στις στροφές. Η μεσαία έκδοση της γκάμας «GR» αναμένεται να κάθεται πιο χαμηλά στο δρόμο, ενώ με ισχύ περίπου 140 ίππων θα κληθεί να ανταγωνιστεί τις σπορτίβ εκδόσεις του ανταγωνισμού στην κατηγορία. Η ακόμη πιο σπορ έκδοση «GRMN» θα είναι πιο σκληρό καρύδι, όπως δήλωσε χαρακτηριστικά εκπρόσωπος της εταιρείας, υποδεικνύοντας μια τοποθέτηση δίπλα σε αυτοκίνητα όπως το VW Polo GTI ή το Ford Fiesta ST.\nΔεν υπάρχει αμφιβολία ότι η χρήση της πλατφόρμας TNGA της Toyota θα δώσει στο νέο Yaris διαπιστευτήρια τέτοια που να μπορεί να φέρει σε πέρας την ευρεία γκάμα αποστολών που καλείται να υπηρετήσει. Θα παρέχει επίσης πρόσβαση σε μια ευρεία γκάμα υβριδικών συστημάτων κίνησης, αν και δεν είναι ακόμη σαφές εάν θα διατίθεται και ως αμιγές EV. Λαμβάνοντας όμως υπόψη το σλόγκαν της Toyota «το σωστό αυτοκίνητο, τη σωστή ώρα», είναι πολύ πιθανό μια ηλεκτρική παραλλαγή να εμφανιστεί σε κάποιο σημείο του κύκλου ζωής του αυτοκινήτου.\nΤο νέο Yaris θα κάνει το ντεμπούτο του στην εγχώρια αγορά στο Σαλόνι Αυτοκινήτου του Τόκιο το 2019, αλλά αυτό το μοντέλο θα διαφέρει ελαφρώς από το ευρωπαϊκό που θα έρθει και στην Ελλάδα. Η ευρωπαϊκή έκδοση δεν πρόκειται να αποκαλυφθεί πριν από το 2020, με εκτιμώμενο λανσάρισμα στις αρχές του επόμενου έτους.


MEGA λύση - Νέες μετοχικές ισορροπίες και νέο μάνατζμεντ - Men's Planet\nHome / MEDIA / MEGA λύση – Νέες μετοχικές ισορροπίες και νέο μάνατζμεντ\nMEGA λύση – Νέες μετοχικές ισορροπίες και νέο μάνατζμεντ\nΤο Δ.Σ. της «Tηλέτυπος» έδωσε το πράσινο φως να ξεκινήσουν οι συνομιλίες στη βάση της προσφοράς του Θεοχάρη Φιλιππόπουλου…\nH οικογένεια Βαρδινογιάννη με τον κ. Θεοχάρη Φιλιππόπουλο, αν δεν παρουσιαστούν άλλα προβλήματα, φαίνεται ότι θα είναι το επιχειρηματικό σχήμα το οποίο θα αναλάβει τη διάσωση και, κατά συνέπεια, τον κεντρικό ρόλο στο ΜEGA. Το πρώτο βήμα έγινε αυτή την εβδομάδα, με το διοικητικό συμβούλιο της Τηλέτυπος, που ελέγχει το ΜEGA, να δίνει το πράσινο φώς ώστε να ξεκινήσουν οι συνομιλίες στη βάση της πρότασης που διατύπωσε επίσημα ο κ. Φιλιππόπουλος.\nΣυγκεκριμένα, στις 21 Μαρτίου, ο επιχειρηματίας των Αττικών Εκδόσεων κοινοποίησε και επίσημα στους βασικούς μετόχους και στις πιστώτριες τράπεζες του καναλιού το επιχειρηματικό ενδιαφέρον του για το ΜEGA. Ο κ. Φιλιππόπουλος, στην επιστολή που έστειλε, κάνει λόγο για «εταιρικό φορέα συμφερόντων μου από κοινού με ομάδα διεθνών και Ελλήνων επενδυτών», που προτίθεται να καλύψει την αύξηση κεφαλαίου του MEGA, την οποία θα εγκρίνει η γενική συνέλευση που θα συγκληθεί στις 7 Απριλίου.\nΗ πρόταση του κ. Φιλιππόπουλου θέτει δύο βασικές προϋποθέσεις: η πρώτη είναι να γίνει νομικός και οικονομικός έλεγχος (due diligence) στο κανάλι, προκειμένου να συνταχθεί νέο επιχειρηματικό σχέδιο. Η αναδιοργάνωση του καναλιού θα επιτευχθεί με μείωση του λειτουργικού κόστους και γενικευμένη αναδιοργάνωση της Tηλέτυπος.\nΟ δεύτερος ουσιαστικός όρος είναι να υπάρξει αναδιάρθρωση του τραπεζικού δανεισμού και των οφειλών προς τους υπόλοιπους πιστωτές, με χρονική επέκταση των σχετικών υποχρεώσεων βάσει των ταμειακών ροών του ΜEGA.\nΜετά την αποδοχή του διοικητικού συμβουλίου να συζητηθεί η πρόταση, τις τελευταίες ημέρες ο κ. Νίκος Πεφάνης, που έχει παραιτηθεί από διευθύνων σύμβουλος, αλλά εξακολουθεί να ασκεί ατύπως περιορισμένα καθήκοντα, άρχισε να στέλνει τα οικονομικά και άλλα στοιχεία που είναι απαραίτητα για τον νομικό και οικονομικό έλεγχο. Ταυτόχρονα, οι πιστώτριες τράπεζες κάλεσαν τον κ. Φιλιππόπουλο σε συνάντηση, η οποία δεν έχει πραγματοποιηθεί ακόμη, προκειμένου να αναλύσει το επιχειρηματικό σχέδιο για το κανάλι.\nΟ κ. Θεοχάρης Φιλιππόπουλος\nΟυσιαστικά, αυτή τη στιγμή έχουμε συμφωνία του ενός εκ των τριών βασικών μετόχων του καναλιού, της οικογένειας Βαρδινογιάννη, σε ένα σχήμα με τον κ. Φιλιππόπουλο. Αν το σχέδιο προχωρήσει, τότε οι Βαρδινογιάννης – Φιλιππόπουλος θα αποκτήσουν τον έλεγχο περίπου του 60% της Tηλέτυπος.\nΗ επιστολή του κ. Θεοχάρη Φιλιππόπουλου προς τους μετόχους του καναλιού με κοινοποίηση στις πιστώτριες τράπεζες\nΤα κρίσιμα ζητήματα που πρέπει να διευθετηθούν και τα οποία μπορεί εύκολα να τινάξουν στον αέρα το σχέδιο διάσωσης του MEGA είναι:\n■ Οι σημερινοί μέτοχοι (Ψυχάρης, Βαρδινογιάννης, Μπόμπολας) να συμφωνήσουν στους όρους της αύξησης κεφαλαίου κατά 25 εκατ. ευρώ. Η αποτίμηση της Tηλέτυπος θα καθορίσει πόσο θα περιοριστεί η συμμετοχή των παλιών μετόχων, ειδικά αν δεν συμμετάσχουν καθόλου, όπως φαίνεται πιθανόν στην περίπτωση του ΔΟΛ, ή συμμετάσχουν εν μέρει. Οταν δια-κόπηκε η διαπραγμάτευση των μετοχών στο, η χρηματιστηριακή αξία της Tηλέτυπος ήταν 9,07 εκατ. ευρώ. Αν οι μέτοχοι δεν συμφωνήσουν μεταξύ τους, τότε οι δύο από αυτούς μπορούν να μπλοκάρουν τις εξελίξεις διακινδυνεύοντας όμως να προκαλέσουν την οργή και τις πιέσεις των τραπεζών.\n■ Ο δεύτερος αστάθμητος παράγοντας είναι το αποτέλεσμα του οικονομικού και νομικού ελέγχου. Αν αποδειχθεί ότι οι ανάγκες και οι υποχρεώσεις της εταιρείας υπερβαίνουν τις υπάρχουσες εκτιμήσεις, το επιχειρηματικό εγχείρημα μπορεί να μη στέκεται οικονομικά και τα 25 εκατ. να μην επαρκούν για την αναδιοργάνωση του MEGA.\n■ Ο τρίτος παράγοντας είναι η στάση των τραπεζών. Οι τελευταίες πρέπει να αποδεχθούν γενναία αναδιάρθρωση του δανεισμού στη βάση του νέου business plan. Διαλλακτική στάση θα πρέπει να τηρήσουν και οι υπόλοιποι πιστωτές του ΜEGA. Για παράδειγμα, πολυεθνικές εταιρείες που έχουν δικαιώματα σε ταινίες, προμηθευτές, παραγωγοί κ.λπ. θα πρέπει να συναινέσουν στην αναδιάρθρωση των υποχρεώσεων του καναλιού και να μην προβούν στην άσκηση πίεσης με δικαστικά μέσα. Πρόκειται για ευαίσθητο ζήτημα, καθώς το MEGA οφείλει ποσό άνω των 10 εκατ. ευρώ στην εταιρεία παραγωγής Ανωση του κ. Φώτη Μπόμπολα.\nΑν τελικά το σχέδιο προχωρήσει και τα 25 εκατ. ευρώ είναι αρκετά για να «γυρίσει» το κανάλι, τότε οι ισορροπίες μεταξύ των μετόχων θα μεταβληθούν σημαντικά, με το σχήμα Βαρδινογιάννη – Φιλιππόπουλου να έχει τον πρώτο λόγο. Σε μια τέτοια περίπτωση, ανοίγει ένα παράθυρο ώστε να συγκροτηθεί μελλοντικά ένας ισχυρός πόλος, καθώς το νέο σχήμα ελέγχει και άλλες επιχειρήσεις στα media.\n← Previous Story Στην Κάντζα οι μυστικές συναντήσεις Τσίπρα-Μπόμπολα\nNext Story → Κλείνει η Sportday;


ΤΕΧΝΗΣΙΣ - Προϊόντα LEISTER - Θερμαντήρες - Ηλεκτρονικά/Φωτοβολταϊκά\ntechnissis.gr > Προϊόντα > Leister > Θερμαντήρες > Βιομηχ. Εφαρμογές > Ηλεκτρονικά/Φωτοβολταϊκά\nΒιομηχανία ηλεκτρονικών και φωτοβολταϊκών\nΗ βιομηχανία ηλεκτρονικών είναι ένα πεδίο που συνέχεια επεκτείνεται και που συχνά βλέπει καινοτομίες. Σαν αποτέλεσμα, ο κύκλος ζωής των προϊόντων είναι σύντομος και οι μέθοδοι και οι διαδικασίες παραγωγής πρέπει συχνά να προσαρμοστούν προκειμένου να διατηρηθούν, ή πρέπει να αναπτυχθούν νέες. Αυτό που πολλές από αυτές τις μεθόδους και τις διαδικασίες έχουν κοινό, είναι ότι απαιτούν θερμότητα. Για το λόγο αυτό, ο θερμός αέρας χρησιμοποιείται σε πολλά σημεία. Χάρη στην ευρεία γκάμα των προϊόντων της Leister, η οποία περιλαμβάνει θερμαντήρες, φυσητήρες θερμού αέρα, και φυσητήρες, οι χρήστες είναι πάντα σε θέση να βρουν τον ιδανικό εξοπλισμό για οποιαδήποτε εργασία τους.\nΕκτός από εφαρμογές συγκόλλησης στην παραγωγή ηλεκτρονικών, ο θερμός αέρας χρησιμοποιείται επίσης στην κατασκευή πλακιδίων σιλικόνης. Κατά τη διάρκεια των τελευταίων σταδίων της παραγωγικής διαδικασίας, τα λεπτά πλακίδια σιλικόνης μετατρέπονται σε φωτοβολταϊκά στοιχεία. Πριν αυτό συμβεί, διοχετεύεται πάνω τους θερμός αέρας ομοιόμορφα και από τις δύο πλευρές για να στεγνώσουν προσεκτικά ύστερα από τις διαδικασίες κοπής και πλυσίματος.\nΟι θερμαντήρες και οι φυσητήρες θερμού αέρα της LEISTER επιτρέπουν τον ακριβή έλεγχο της θερμικής διαδικασίας ενώ επι πλέον παρέχουν υψηλή διαθεσιμότητα για ένα μεγάλο αριθμό διαδικασιών παραγωγής στην βιομηχανία ηλεκτρονικών.


Δρ. Κατερίνα Ζαρμπή - Μαγείρου . Θεραπείες Πρίν και Μετά.\nΔιακοπή προώθησης γλώσσας\nΔιακοπή θηλασμού δακτύλου και διόρθωση στένωσης άνω γνάθου\nΔιάστημα μεταξύ των επάνω δοντιών\nΣτένωση, ασσυμετρία, συνωστισμός\nΈντονοι συνωστισμοί και οπισθογναθισμός κάτω γνάθου\nΣτένωση, υπερκάλυψη κάτω δοντιών, έντονος οπισθογναθισμός, διάστημα προσθίων δοντιών\nΣτένωση άνω γνάθου, υπερκάλυψη κάτω δοντιών, οπισθογναθισμός της κάτω γνάθου\nΣυνωστισμός και υπερκάλυψη των κάτω δοντιών – Θεραπεία εξαγωγών\nΣυνωστισμός στην άνω και κάτω γνάθο και στένωση στην επάνω γνάθο. Θεραπεία εξαγωγών\nΈντονος συνωστισμός στην άνω και κάτω γνάθο. Θεραπεία χωρίς εξαγωγές\nΈντονος συνωστισμός και υπερκάλυψη των κατω δοντιών. Θεραπεία χωρίς εξαγωγές\nΣυνωστισμος στην άνω και κάτω γνάθο και στένωση στην επάνω γνάθο. Θεραπεία εξαγωγών\nΣυνωστισμός, υπερκάλυψη κάτω δοντιών και έγκλειστος κυνόδοντας στον ουρανίσκο\nΣυνωστισμοί, ασυμετρία, έγκλειστος κυνόδοντας στην άνω γνάθο\nΣυνωστισμός και ψευδοπρογναθισμός\nΟρθοδοντικά προβλήματα και απώλεις δοντιων. Ορθοδοντική – προσθετική θεραπεία\nΠεριοδοντική νόσος με μετακινήσεις δοντιών. Περιοδοντική-Ορθοδοντική-Προσθετική θεραπεία\nΥπερκάλυψη των κάτω προσθίων δοντιών, συνωστισμός, έγκλειστοι κυνόδοντες στην άνω γνάθο κι έκτοποι κυνόδοντες στην κάτω γνάθο. Ορθοδοντική θεραπεία σε συνδυασμό με γναθοχειρουργική αποκάλυψη των άνω κυνοδόντων.\nΈντονος προγναθισμός κάτω γνάθου\nΣτένωση και συνωστισμός στην άνω γνάθο. Έντονος προγναθισμός της κάτω γνάθου με διάστημα μεταξύ άνω και κάτω δοντιών\nΒαρύτατος προγναθισμός της κάτω γνάθου με υποπλασία της άνω γνάθου


Σοβαρό τροχαίο στα Χανιά - Καραμπόλα με δύο νεκρούς και τέσσερις τραυματίες | Pronews\nΣοβαρό τροχαίο σημειώθηκε το βράδυ της Κυριακής στα Χανιά, με αποτέλεσμα να χάσουν την ζωή τους δύο άνθρωποι και άλλοι τέσσερις να τραυματιστούν.\nΤο δυστύχημα, όπως αναφέρουν τοπικά ΜΜΕ, έγινε στον κόμβο Γαλατά μετά από καραμπόλα πέντε αυτοκινήτων.\nΜέχρι στιγμής δεν έχει γίνει γνωστό πώς προκλήθηκε το τροχαίο δυστύχημα στον ΒΟΑΚ, μόνο ότι εμπλέκονται σε αυτό πέντε αυτοκίνητα. Εκτός από τους ανθρώπους που έχασαν ακαριαία τη ζωή τους, έχουν τραυματιστεί άλλοι τέσσερις.\nΠρόκειται για τρεις άνδρες και μια γυναίκα, που έχουν μεταφερθεί στο νοσοκομείο Χανίων.


Τα βρετανικά ΜΜΕ υποκλίνονται στην Ελληνίδα γιαγιά της Ειδομένης που άνοιξε το σπίτι της στους πρόσφυγες (video, εικόνες) | Αληθινές Γυναίκες\nΤα βρετανικά ΜΜΕ υποκλίνονται στην Ελληνίδα γιαγιά της Ειδομένης που άνοιξε το σπίτι της στους πρόσφυγες (video, εικόνες)\nΒρετανικά μέσα ενημέρωσης, όπως ο Independent και το BBC, υποκλίνονται μπροστά στην ανθρωπιά της 82χρονης Παναγιώτας Βασιλειάδου, η οποία άνοιξε το σπίτι της στους πρόσφυγες της Ειδομένης. «Το συνοριακό χωριό Ειδομένη έχει γίνει το προσωρινό σπίτι χιλιάδων προσφύγων.\nΤις τελευταίες ημέρες γίναμε αυτόπτες μάρτυρες επιθέσεων της αστυνομίας της ΠΓΔΜ με δακρυγόνα και πλαστικές σφαίρες εναντίον των προσφύγων που απαντούν με πέτρες. Σήμερα ο ελληνικός στρατός κάνει στρατιωτικές ασκήσεις απαντώντας στις ‘συχνές προκλητικές υπερπτήσεις τουρκικών μαχητικών στο Αιγαίο’. Και όλα αυτά ενώ είναι απελπιστικές οι συνθήκες διαβίωσης για 11.000 πρόσφυγες. Κι, όμως, μία ντόπια, η 82χρονη Παναγιώτα Βασιλειάδου έχει ανοίξει το σπίτι της στους πρόσφυγες. Δηλώνει ότι κατανοεί το δράμα αυτών των ανθρώπων γιατί η ίδια έχασε την οικογένειά της κατά τη διάρκεια του Β΄ Παγκοσμίου Πολέμου», γράφει ο Independent.\n«Ήμουν επτά ετών, όταν οι κατακτητές έκαψαν το σπίτι μας», εξηγεί η Ελληνίδα γιαγιά, την οποία οι πρόσφυγες αποκαλούν «μαμά» τους. «Δεν είχαμε ψωμί, ρούχα, ούτε πιρούνι για να φάμε. Μια νυχτικιά ήταν το μόνο που μου είχε απομείνει».\nΜε 450 ευρώ σύνταξη η κ. Βασιλειάδου προσφέρει στους φιλοξενούμενους της ό,τι μπορεί. «Αυτή η ηλικιωμένη γυναίκα έχει κάνει τη ζωή μας πιο εύκολη», λέει η Μπαράα, πρόσφυγας από το Ιράκ. «Η ζωή μου άλλαξε. Τώρα έχω παρέα», λέει η κυρία Βασιλειάδου. «Μιλάμε, γελάμε και ας μη μιλάμε την ίδια γλώσσα».\nΠροηγούμενο άρθροΠώς συμπεριφέρονται οι ευτυχισμένοι άνθρωποι τα Σαββατοκύριακα;\nΕπόμενο άρθροΤα σημάδια που αποδεικνύουν πως έχετε καρμική σχέση


Η γερόντισσα από την Αττική αποκαλύπτει: "Ετοιμαστείτε! Θα φλέγεται το Αιγαίο, θα κοκκινίσει η θάλασσα και..." - Funny-Περίεργα - Athens magazine\nΗ γερόντισσα από την Αττική αποκαλύπτει: "Ετοιμαστείτε! Θα φλέγεται το Αιγαίο, θα κοκκινίσει η θάλασσα και..."\n7 Αυγούστου 2019 14:09\n"Ετοιμαστείτε! Θα φλέγεται το Αιγαίο, θα κοκκινίσει η θάλασσα με πόνο αυτή την στιγμή σας το λέω"! Τα λόγια της γερόντισσας από την Αττική είναι βαριά και η αποκάλυψη μεγάλη! Όμως τα ξέρετε και εσείς ότι στο Αιγαίο υπάρχει ένταση! Η ανατριχιαστική προφητεία του Άγιου Παΐσιου για τον σεισμό και τις πλημμύρες!\nΌλα όσα αποκάλυψε η γερόντισσα:\nπόλεμος πλέον έρχεται θα φλέγεται το Αιγαίο,θα κοκκινίσει η θάλασσα, με πόνο αυτή τη στιγμή σας το λέω!\nΌλοι οι λαοί θα έρθουνε να πάρουν το μερτικό τους, γιατί όλοι τους πιστεύουνε πως είναι και δικό τους.\nΘέλησε από την Ελλάδα μας πολλά νησιά να πάρει, αλλά και ένα μικρό επεισόδιο, είναι έτοιμη να κάνει.\nΜόλις στον πόλεμο εμπλακεί, αμέσως θα την φτάσουν, Ρώσοι, Κούρδοι, Αρμένιοι και θα την κομματιάσουν.\nΔεν θα μπορέσει η δόλια αυτή η χώρα η μεγάλη, να μείνει όρθια για πολύ, γιατί θα έρθουν κι’ άλλοι.\nΜέσα στη λαίλαπα αυτή που όλο θα φουντώνει, θα έρχονται κι’ άλλοι λαοί απ’ όλη την Ευρώπη.\nΑλλοίμονο, τί έχει να δει και πώς να τ’ αντιμετωπίσει; Αδύνατον όμως είναι πια, πίσω για να γυρίσει…\nΤότε θα ψάχνει για να βρει στρατό αλλού πού έχει,γρήγορα να τον πάρει από εκεί, στον πόλεμο να τρέξει.\nΈτσι η Κύπρος μας θα ελευθερωθεί, θα φύγουν οι εχθροί της, χωρίς χαρτιά και υπογραφή, η γη θα είναι δική της.\nΗ Ελλάδα από μακριά, μόνο, θα τους κοιτάζει, χωρίς καμιά συμμετοχή, τον Κύριο θα δοξάζει!\nΓιατί όλα αυτά τα χρονικά, όπου δεν είναι λίγα, όλοι οι λαοί την περιέζωσαν, και όλοι οι λαοί της πήραν…\nΓι’ αυτό και είναι δίκαιο να ενεργήσουν οι νόμοι,όχι οι πολιτικοί, αλλά οι Θείοι νόμοι.\nΘα γίνει ξεκαθάρισμα, η ήρα από το σιτάρι, θα ξεχωρίσω ο Θεός, το πρόβατο από το κριάρι.\nΌταν τελειώσει ο πόλεμος χώρα δεν θα ‘χει μείνει, που να μην έχει τσακιστεί από πείνα, σπαραγμό και οδύνη.\nΜέσα από τον πόλεμο αυτό, κανείς δεν θα νικήσει και όποιος θα μπει μέσα σ’ αυτόν, πίσω δεν θα γυρίσει.\nΜη σας τρομάζουν όλα αυτά, γιατί έτσι πρέπει να γίνουν, ήρθε ο καιρός της λευτεριάς, και οι δίκαιοι θα μείνουν.\nΌσοι κοντά μου έρχονται με ειλικρινή μετάνοια, θα βρίσκουν τον Πατέρα τους, θα φεύγουν από την ορφάνια.\nΚι ενώ όλοι γύρω τους θα νιώθουν τη θλίψη, αντίθετα στα τέκνα μου, η χαρά δεν θα τους λείψει.\nΌμως όσα παιδιά μου μ’ αγαπούν και έρχονται κοντά μου και πράττουν κάθε εντολή από το Ευαγγέλιό μου,τίποτε να μη φοβηθούν, ποτέ να μη δειλιάσουν, γιατί θα έχουν Πατέρα στοργικό και θαύματα θα χορτάσουν!\nΚάνετε την Παράκληση όλοι της Παναγίας, γονατιστοί, με δάκρυα, και θα έχετε προστασία.\nΑνατριχιάζει η τυφλή «προφήτισσα» γιαγιά - Τα άσχημα νέα για το 2019!\nΓιατί είναι η Υπέρμαχος και Στρατηγός συνάμα, και έχει τα χέρια ανοιχτά επάνω απ’ την Ελλάδα!\nΚαι μόλις δει μετάνοια απ’ όλα τα παιδιά της,μαζί με τους Αρχάγγελους, τον Μέγα Ταξιάρχη, θα διώξουν όλους τους εχθρούς που ήρθαν να συλήσουν, κάθε Ιερό και Όσιο, αλλά και να σας αφανίσουν.\nΓιατί επέτρεψα Εγώ και όχι οι μεγάλοι, ξένοι μέσα στη χώρα σας να γίνετε και σκλάβοι.\nΔιότι δεν αγαπούσατε ούτε το Θεό ούτε την πατρίδα, μόνο το χρήμα θέλατε και κάθε αμαρτία.\nΈχει όμως η χώρα αυτή πάρα πολλά διαμάντια, τέκνα δικά μου διαλεκτά, που έχασαν τα μονοπάτια…\nΚαι μέσα στο βούρκο έπεσαν και βρίσκονται θαμμένα, γι’ αυτό θα έρθουν οι πληγές, για να έρθουν σε Εμένα!\nΓια λίγο η Ελλάδα μας, ξέφραγο θα είναι αμπέλι, θα έρχονται όλοι οι εχθροί και ο κάθε ένας θα κάνει, ό,τι θέλει.\nΒία παντού και πανικός, αυτό πια θα σκορπάνε, γιατί έτσι πήραν εντολή, στους Χριστιανούς να ορμάνε.\nΔεν ξέρουν όμως όλοι αυτοί, πως έφτασε η ώρα, να γίνει ξεκαθάρισμα μέσα σ’ αυτή τη χώρα.\nΓιατί αρκετά ανέχτηκα, μια τέτοια προδοσία, τα σχέδια τα ύπουλα από τους πολιτικούς, που έγινε η συμφωνία.\nΜάθετε να προσεύχεστε στον αληθινό Θεό σας και μην προσκυνάτε πια, τον κάθε έναν εχθρό σας.\nΕξομολόγηση καθαρή, μετάνοια, πίστη, ελπίδα, εκκλησιασμό κάθε Κυριακή και Θεία Κοινωνία.\nΚρατείστε καλά την πίστη σας, την ένδοξη πατρίδα, τα ήθη και τα έθιμα, τη γλώσσα, την ιστορία.\nΤο δόγμα, τα μυστήρια και όλες τις εντολές μου και τότε να είστε σίγουροι, πως θα εφαρμόσω όλες τις Θείες γραφές μου.\nΌ,τι σας έχω υποσχεθεί μέσα από τις προφητείες, ένα – ένα θα γίνονται, θα φεύγουν οι δυσκολίες.\nΕίναι αληθινός ο Λόγος Μου και όσοι τον πιστέψουν, θα τους φωτίσω το μυαλό και σ’ Εμένα θα επιστρέψουν!\nΔεν θέλω άλλα να σας πω, μόνο να σας φροντίσω και από το λήθαργο που βρίσκεστε, θέλω να σας ξυπνήσω.\nΘέλω να νιώσετε καλά τέκνα μου στην καρδιά σας, πως ο Χριστός και η Παναγιά, είμαστε πάντα κοντά σας!


Νεότεροι οικιστές – Ετεροδημότες. – Αγία Σοφία Blog\nΝεότεροι οικιστές – Ετεροδημότες.\nΩς πρώτοι οικιστές στο χωριό μας (Αγία Σοφία), φέρονται, σύμφωνα με τα «Κυνουριακά» (Αθήνα 1930) του Καλλίστρατου Καλλούτση, ένας Λαμπίρης, ένας Φαρμασώνης και ένας Σιαβελής, οι οποίοι άρχισαν σταδιακά να εγκαθίστανται στο νέο οικισμό τους από το έτος 1850 από το χωριό Καράτουλα Κυνουρίας. Τα αμέσως επόμενα χρόνια και πριν από το έτος 1900, άρχισαν να εγκαθίστανται και άλλες οικογένειες, όπως οι οικογένειες Καραζάνου, Λυμπέρη, Ρόλλα και Μπακούρη.\nΟι περισσότεροι σημερινοί κάτοικοι του χωριού, έχουν οικογενειακά ονόματα αντίστοιχα με αυτά των πρώτων οικιστών.\nΕίναι χαρακτηριστικό, ότι κάθε οικογενειακός κλάδος εγκαταστάθηκε σε μια ορισμένη περιοχή του νέου οικισμού. Οι οικογένειες Καραζάνου στο κέντρο, οι οικογένειες Λαμπίρη στο κέντρο και νότια, οι οικογένειες Σιαβελή στη νότια άκρη του οικισμού (Σιαβελιάνικα), οι οικογένειες Μπακούρη στην Ν.Α. πλευρά (Μπακουρέϊκα), οι οικογένειες Φαρμασώνη στο κέντρο και Δυτικά και οι οικογένειες Ρόλλα στην ανατολική άκρη του χωριού (Ρολλέϊκα).\nΟι παραπάνω οικογένειες και οι, εν καιρώ απόγονοί, τους, αποτέλεσαν τον κύριο συνεκτικό ιστό του χωριού και όλων των ΑγιαΣοφιτών, απόδημων και μη.\nΌμως, θα ήταν πασιφανώς άδικο, να μην επισημάνουμε και την σημαντική παρουσία άλλων οικογενειών, που δημιουργήθηκαν στο χωριό μας τα νεότερα χρόνια, μετά το έτος 1900, από νεότερους οικιστές, οι οποίοι είτε εγκαταστάθηκαν από άλλα χωριά οικογενειακώς, ή μεμονωμένα, ή ως σώγαμπροι, οι οποίοι εντάχθηκαν επάξια στην κοινωνία του χωριού και όλοι μαζί δημιούργησαν την γενιά όλων των απανταχού ευρισκομένων ΑγιαΣοφιτών.\nΠαραθέτουμε όσα στοιχεία καταφέραμε να συλλέξουμε για τους νεότερους οικιστές, ετεροδημότες στην αρχή και ύστερα κανονικούς δημότες.\nΓεώργιος Τσιώρος από τα Βέρβαινα, στις αρχές του προηγούμενοι αιώνα, ο οποίος παντρεύτηκε την Αγγέλω Λαμπίρη από την οικογένεια του Κων/νου Λαμπίρη (Μπέρκου) και απέκτησε δύο παιδιά τον Ηλία και έτερο άλλο.\nΠαναγιώτης Σωτηράκος από το Καστρί, ο οποίος παντρεύτηκε την Παναγιώτα Κων. Λαμπίρη. Ήταν δάσκαλος και Ιερέας και εκτέλεσε τα καθήκοντά του στο χωριό, μέχρι το έτος 1937. Απέκτησε τρία παιδιά τον Κώστα που παντρεύτηκε την Αναστασία στο Βραχάτι Κορινθίας, τη Γεωργία που παντρεύτηκε τον Παν. Κουτσογιάννη από την Περδικόβρυση και διέμεινε στην Αθήνα και την Στάμω που παντρεύτηκε τον αείμνηστο παπαΓιώργη Λαμπίρη.\nΓεώργιος Ρούνης από τα Δολιανά, ο οποίος παντρεύτηκε τη Δημήτρω Κων. Σιαβελή και απέκτησε τρία παιδιά τον Παναγιώτη, τον Ιωάννη και το Στυλιανό. Οι δύο τελευταίοι μετανάστευσαν στην Αυστραλία.\nΙωάννης Κουλούρης από Καράτουλα, ο οποίος παντρεύτηκε τη Θεοφάνη Δημ. Καραζάνου και απόκτησε δύο παιδιά το Δήμο (ανάπηρος) που παντρεύτηκε την Πολυτίμη και το Γιώργη που παντρεύτηκε τη Γεωργία Αναγνωστάκου από τον Άγιο Γεώργιο και απόκτησαν πέντε παιδιά.\nΑντώνιος Καλούτσης από το Καστρί, ο οποίος παντρεύτηκε την Παναγιώτα Ιωάννη Φαρμασώνη και απέκτησαν δύο παιδιά τον Καλλίστρατο (συγγραφέα – δημοσιογράφο) και την Πηνελόπη, που παντρεύτηκε τον Ιωάννη Ρόλλα και απέκτησε δύο παιδιά τον Αντώνη και την Άννα.\nΓεώργιος Τσαμούλος από τα Βέρβαινα, ο οποίος παντρεύτηκε την Παναγιώτα Χα Γεωργίου Μπακούρη και απέκτησε μία κόρη τη Γιαννούλα, που παντρεύτηκε τον Β. Καλλαντζή – Τσιάλτα και απέκτησαν τέσσερα παιδιά, τον Κώστα, την Γεωργία, τη Χαρίλεια και την Τασία και μετανάστευσαν οικογενειακώς στο Άργος.\nΕυάγγελος Χασάπης από το Ξηροπήγαδο, ο οποίος παντρεύτηκε την Όλγα Βασ. Σιαβελή και απέκτησαν έξι παιδιά.\nΚων/νος Σούρσος από τα Βέρβαινα, ο οποίος παντρεύτηκε την Ελένη Γ. Ρόλλα και απέκτησε τρία παιδιά, τον Γεώργιο, τον Ανδρέα και την Παναγιώτα.\nΓεώργιος Μίλης από τα Βέρβαινα, ο οποίος παντρεύτηκε τη Βασιλική Φαρμασώνη και απέκτησαν το Δήμο που πέθανε στην Αμερική και τη Λευτέρω, που παντρεύτηκε τον Κων/νο Ρόλλα. Στο δεύτερό του γάμο, παντρεύτηκε τη Χαρίκλεια Καμπυλαυκά από τη Γαλτενά και απέκτησαν τρία παιδιά, το Δήμο, τον Ανδρέα και τη Θεοδοσία.\nΔημήτριος Ασκούνης από τη Μεσσοράχη, ο οποίος παντρεύτηκε την Παναγιώτα Βασ. Ρόλλα και απέκτησε, ένα παιδί τον Ανδρέα. Ύστερα ξαναπαντρεύτηκε την Αμαλία Γεωργ. Ρόλλα και απέκτησε τον Γιάννη, την Παναγιώτα, το Βασίλη, τη Χριστίνα, τη Ματίνα, κ.α.,\nΠέτρος Αντωνάκος του Εμμανουήλ από το Ελαιοχώρι, ο οποίος παντρεύτηκε τη Χριστίνα Χαρ. Καραζάνου, με την οποία απέκτησαν τρία παιδιά, τον Χαράλαμπο, τη Μαρία και την Παρασκευή.\nΑριστείδης Σημάδης από το Καράτουλα, ο οποίος παντρεύτηκε την Καλλιόπη Καραζάνου και απέκτησε τον Γιάννη, που σκοτώθηκε στο Αλβανικό Μέτωπο, τον Νίκο, την Παναγιώτα, τη Σοφία, τον Παναγιώτη, ίσως και άλλα που έχουν μεταναστεύσει στο εξωτερικό.\nΔημήτριος Κατσιάβος από το Μεσσοράχη, που παντρεύτηκε τον Όλγα Αναστασίου Σιαβελή και απέκτησαν ένα κορίτσι τη Βασιλική, που παντρεύτηκε και πέθανε στο Άργος, αφού απέκτησε δύο παιδιά.\nΣπυρίδων Μούρμουρας από το Μεσσοράχη, όπου παντρεύτηκε την Ελένη Γρηγ. Σιαβελή.\nΔημήτριος Ταλαγάνης από τη Μαγούλα, ο οποίος παντρεύτηκε τη Δήμητρα Βασ. Ρόλλα και απέκτησαν τέσσερα παιδιά.\nΚαι τα υστερότερα τελευταία χρόνια ο Παναγιώτης Δοάνης από τα Αγιωργήτικα και ο Νικόλαος Μπίσκος από το Άργος, οι οποίοι εγκαταστάθηκαν οικογενειακώς.\nΜέγα το γένος, όπως φαίνεται και των νεότερων οικιστών του χωριού μας, οι περισσότεροι από τους οποίους τυγχάνουν απόδημοι.\nΌλοι οι παραπάνω ξεκίνησαν και έθεσαν βάσεις στη ζωή τους από το μικρό μας το χωριό, το οποίο τις δύσκολες τούτες ώρες που περνά, τους περισσότερους τουλάχιστον, τους αναζητά με αγωνία.\nΤελευταίος δεξιά στην παρέα στο καφενείο του Ι. Λυμπέρη, διακρίνεται ο καταξιωμένος ετεροδημότης Πέτρος Αντωνάκος, καταγόμενος από τη γειτονική Μάσκλινα. Εντάχθηκε άμεσα στην κοινωνία του χωριού, το οποίο αγάπησε, περισσότερο ίσως κι από τη γενέτειρά του\nΥΣΤΕΡΟΓΡΑΦΟ: Από κάθε αναγνώστη που τυχόν γνωρίζει, είναι επιθυμητή και ευπρόσδεκτη κάθε φωτογραφία, ή διόρθωση, ή πρόσθεση στοιχείων (μέσω του μειλ μας ή μέσω σχολίου κάτω από το άρθρο), έτσι ώστε το παραπάνω άρθρο να γίνει περισσότερο ολοκληρωμένο.\n2 thoughts on “Νεότεροι οικιστές – Ετεροδημότες.”\nΓιώργος Σκλημπόσιος Μασκλινιώτης 12/10/2020\nΈχω την τιμή να σας γνωρίσω συμπληρωματικά ότι μετά την κατάργηση του δήμου Τανίας το έτος 1912 και την δημιουργία ανεξάρτητων κοινοτήτων, ειδικός νόμος όριζε ότι οι οικισμοί που είχαν πληθυσμό άνω των τριακοσίων (300) κατοίκων αναγνωρίζονται σαν ανεξάρτητες κοινότητες. Τότε οι δευτερογενείς Καστρίτικοι οικισμοί της Μάσκλινας και της Αγίας Σοφίας συνενώθηκαν και επειδή τηρούσαν την προϋπόθεση αυτή αποτέλεσαν ανεξάρτητη κοινότητα με την επωνυμία «κοινότητα Μάσκλινας».Η αναγνώριση της «κοινότητας Μάσκλινας» με αυτή την επωνυμία έγινε με το από 18-8-1912 Β.Δ. που δημοσιεύτηκε στο αριθμ 252/1912 Φ.Ε.Κ. (τεύχος Α΄). Ο οικισμός της Αγίας Σοφίας τελικά αποσπάστηκε και αποτελεί έκτοτε ξεχωριστή κοινότητα από το 1913.\nΓιώργος Καραζάνος του Βασιλείου. 24/10/2020\nΠολύ χρήσιμη η ιστορική πληροφορία του κ. Γ,Σκλημπόσιου -Μασκλινιώτη σχετικά με τις κοινότητες των γειτονικών καστρίτικων οικισμών.


Τζεμ Έζντεμιρ: Ο Σόιμπλε ξυπνά τα κακά πνεύματα του παρελθόντος\nΕΙΔΗΣΕΙΣ 16/02/2017 - 13:21 | Author: Newsroom\nΟ πρόεδρος των Γερμανών Πρασίνων Τζεμ Έζντεμιρ μιλώντας στην ελληνική εκπομπή της Deutsche Welle παρομοίασε τον Γερμανό υπουργό Οικονομικών Βόλφγκανγκ Σόιμπλε με κάποιον που ξυπνά και πάλι τα κακά πνεύματα του παρελθόντος.\nΟ τουρκικής καταγωγής πολιτικός υποστηρίζει ότι η παράταση των διαπραγματεύσεων θέτει σε κίνδυνο την σταθερότητα στην Ελλάδα, δυσκολεύει την διαδικασία χωρίς κανείς να έχει συμφέρον από τη διαιώνιση του προβλήματος.\nDie Linke: Εμείς πάντα ζητούσαμε κούρεμα του χρέους\nΑπό την πλευρά της η Σάρα Βάγκενκνεχτ, επικεφαλής της ΚΟ του κόμματος Die Linke, δικαιώνει το ΔΝΤ στο σκέλος του χρέους, αν και του καταλογίζει συνυπευθυνότητα για την «υπερχρεωμένη» Ελλάδα. «Εμείς πάντα ζητούσαμε κούρεμα του χρέους», υπενθυμίζει σε δηλώσεις της στη DW. «Ο Βόλφγκανγκ Σόιμπλε έχει επίγνωση του τι προκαλεί όταν κάνει λόγο για Grexit. Μπορεί να συμφωνεί ή να διαφωνεί κανείς με το ευρώ, αλλά ο τρόπος με τον οποίο ο Σόιμπλε διαμορφώνει τη συζήτηση, οδηγεί σε πιέσεις την Ελλάδα εκτός ευρώ, είναι ανεύθυνο».\n«Να τελειώνουμε με το Grexit»\nNews Tag: ΚΟΥΡΕΜΑΠΑΡΑΤΑΣΗΠΡΟΓΡΑΜΜΑ


Ασφάλιση μοτοσυκλετών για νέους οδηγούς – Πώς να αποκτήσετε φθηνότερο συμβόλαιο - www.infozain.com\nHome/Πολιτική/Ασφάλιση μοτοσυκλετών για νέους οδηγούς – Πώς να αποκτήσετε φθηνότερο συμβόλαιο\nΑσφάλιση μοτοσυκλετών για νέους οδηγούς – Πώς να αποκτήσετε φθηνότερο συμβόλαιο\nadmin Ocak 20, 2022\tΠολιτική Leave a comment 2 Views\nΜπορεί να είναι ευχάριστο να οδηγείς αυτοκίνητο, αλλά η οδήγηση μοτοσικλέτας είναι πολύ συναρπαστική. Δεν υπάρχει τίποτα που να ξεπερνά την εμπειρία της ποδηλασίας, ειδικά τη νύχτα, καθώς περνάτε μέσα από το δροσερό αεράκι και οδηγείτε μέσα από την ομίχλη των φώτων.\nΣε σύγκριση με τα αυτοκίνητα, οι μοτοσυκλέτες είναι συχνά λιγότερο δαπανηρές, αλλά έχουν υψηλότερη απόδοση καυσίμου. Αυτοί οι παράγοντες ωθούν πολλούς, συμπεριλαμβανομένων των εφήβων, να συμπεριληφθούν μεταξύ των τεσσάρων εκατομμυρίων ιδιοκτητών μοτοσυκλετών στις ΗΠΑ. Όπως και τα αυτοκίνητα, έτσι και η ασφάλιση είναι υποχρεωτική για την οδήγηση μοτοσυκλετών. Ωστόσο, ανεξάρτητα από το πόσο κομψή ή γρήγορη μπορεί να είναι μια μοτοσικλέτα, είναι ευάλωτη σε ατυχήματα. Αν δεν ληφθούν τα κατάλληλα προληπτικά μέτρα, μπορεί πράγματι να είναι πολύ επικίνδυνο να οδηγείτε μοτοσικλέτες.\nΗ ασφάλιση μοτοσικλέτας στοχεύει στην πλήρη προστασία της μοτοσυκλέτας σας από ατυχήματα κατά την οδήγηση στο δρόμο, καθώς και από φυσικές καταστροφές. Η ασφάλιση μοτοσικλετών παρέχει σχεδόν την ίδια κάλυψη με την ασφάλιση αυτοκινήτου, αλλά οι τιμές είναι διαφορετικές. Το κόστος της ασφάλισης μοτοσικλέτας είναι χαμηλότερο από αυτό ενός αυτοκινήτου, καθώς η έκταση της ζημιάς που μπορεί να προκαλέσει μια μοτοσικλέτα είναι μικρότερη από αυτή που μπορεί να προκαλέσει ένα αυτοκίνητο. Για παράδειγμα, σε ένα ατύχημα με ένα αυτοκίνητο, η μοτοσικλέτα είναι πιο πιθανό να φέρει το μεγαλύτερο βάρος.\nΟι στατιστικές αποκαλύπτουν ότι οι έφηβοι οδηγοί εμπλέκονται πιο συχνά σε ατυχήματα, σε σύγκριση με τους μεγαλύτερους οδηγούς. Προφανώς, οι έφηβοι οδηγοί εκθέτουν τις ασφαλιστικές εταιρείες σε περισσότερους κινδύνους. Έτσι, όπως ακριβώς η ασφάλιση αυτοκινήτου, η ασφάλιση μοτοσικλετών για τους εφήβους κοστίζει περισσότερο. Ωστόσο, κάθε έφηβος δεν αντιμετωπίζεται στο ίδιο επίπεδο όσον αφορά το ποσό του πριμ.\nΈνας αριθμός παραγόντων παίζουν ρόλο κατά τον υπολογισμό του ποσοστού ασφάλισης μοτοσικλετών για εφήβους. Για παράδειγμα, όταν ένας γονέας περιλαμβάνει έναν έφηβο στο συμβόλαιό του, η ασφαλιστική χρέωση μειώνεται. Επιπλέον, όταν οδηγεί κανείς μια ασφαλισμένη μοτοσυκλέτα, παίρνει εξαιρετικά χαμηλό συντελεστή, σε σύγκριση με την οδήγηση της δικής του μοτοσυκλέτας.\nΟι χρεώσεις για τα ασφάλιστρα συνήθως λαμβάνουν υπόψη τη στάση του εφήβου απέναντι στην οδήγηση. Παράγοντες που επηρεάζουν το ύψος των ασφαλίστρων των μοτοσυκλετών περιλαμβάνουν την απόσταση που διανύει ο έφηβος από το σχολείο ή τον χώρο εργασίας του, τη συχνότητα που οδηγεί τη μοτοσικλέτα και την ταχύτητα με την οποία οδηγεί. Η τιμή του premium μειώνεται σημαντικά εάν ο έφηβος έχει καλές οδηγικές συνήθειες, συμπεριλαμβανομένης της χρήσης κράνους κάθε φορά που οδηγεί, δεν χρησιμοποιεί έξυπνα τηλέφωνα κατά την οδήγηση, καθώς και χρήση πρόσθετων αξεσουάρ ασφαλείας όπως μαξιλαράκια αγκώνων και γονάτων.\nΗ δαπάνη ασφάλισης μοτοσυκλέτας επηρεάζεται ακόμη και από τους βαθμούς που βαθμολογούνται στο σχολείο. Οι ασφαλιστικές εταιρείες έχουν την άποψη ότι οι μαθητές που εργάζονται σκληρά για να πάρουν ανώτερους βαθμούς είναι πιθανό να είναι πιο υπεύθυνοι κατά την οδήγηση. Οι οδηγοί που ξεχωρίζουν στις σπουδές τους δικαιούνται μαζικές εκπτώσεις στα ασφάλιστρα.\nΠολλές άλλες συνήθειες μπορούν να βοηθήσουν στη βελτίωση της βαθμολογίας ενός έφηβου οδηγού. Μια τέτοια συνήθεια είναι η ολοκλήρωση μιας αναγνωρισμένης εκπαίδευσης οδηγού, συμπεριλαμβανομένου του μαθήματος ασφάλειας, το οποίο εκπαιδεύει τον έφηβο στις βασικές αρχές της ασφαλούς, υπεύθυνης οδήγησης. Μια ακόμη επιλογή που σας δίνει τη δυνατότητα να δικαιούστε πρόσθετες εκπτώσεις είναι να ολοκληρώσετε ένα μάθημα αμυντικής οδήγησης.\nΛαμβάνοντας υπόψη όλους αυτούς τους παράγοντες, δεν είναι δύσκολο να καταλήξουμε στο ίδιο περίπου συμπέρασμα: Το να κάνεις πράγματα με υπευθυνότητα, συμπεριλαμβανομένης της οδήγησης μοτοσικλετών, ανταμείβει.\nPrevious Υπάρχουν περισσότερα για να ανησυχείτε για το νερό εκτός από τον καιρό\nNext Είναι η βιομηχανία βαφής κλωστοϋφαντουργικών προϊόντων περιβαλλοντικός κίνδυνος;


Τα αποτελέσματα των εκλογών εκπαιδευτικών δευτεροβάθμιας εκπαίδευσης Ροδόπης - paratiritis-news\nΜε εκπαιδευτικούς όλων των βαθμίδων συνομίλησε ο Ε. Στυλιανίδης\nΤα αποτελέσματα των εκλογών εκπαιδευτικών δευτεροβάθμιας εκπαίδευσης Ροδόπης\nΤα αποτελέσματα για τις τρεις κάλπες στις οποίες οι καθηγητές δευτεροβάθμιας εκπαίδευσης κλήθηκαν να καταθέσουν τις προτιμήσεις τους, γνωστοποίησαν οι αρμόδιοι. Συγκεκριμένα οι καθηγητές κλήθηκαν να αναδείξουν τους εκπροσώπους τους στα υπηρεσιακά συμβούλια ΠΥΣΔΕ,ΑΠΥΣΔΕ και ΚΥΣΔΕ.\n486 ήταν οι εκπαιδευτικοί της Ροδόπης που προσήλθαν στις τριπλές κάλπες.\nΤα αποτελέσματα για το ΑΠΥΣΔΕ\nΓια το ΑΠΥΣΔΕ στη Ροδόπη 466 ήταν τα έγκυρα ψηφοδέλτια που ανέδειξαν πρώτη την «Προοδευτική Ενότητα Καθηγητών ΔΕ» με ποσοστό 35,41% και 165 ψήφους, δεύτερη την παράταξη «Αγωνιστικές Παρεμβάσεις-Συσπειρώσεις-Ανεξάρτητες Ενωτικές Κινήσεις» με ποσοστό 22,96% και 107 ψήφους, τρίτη τη «ΔΑΚΕ Καθηγητών ΔΕ» με ποσοστό 21,89% και 102 ψήφους, τέταρτη την «Αγωνιστική Συσπείρωση Εκπαιδευτικών το Ψηφοδέλτιο που στηρίζει το ΠΑΜΕ» με ποσοστό 5,79% και 27 ψήφους και πέμπτη την παράταξη «Συνεργαζόμενες Αριστερές Εκπαιδευτικές Κινήσεις με 13,95% και 65 ψήφους. Στη συγκεκριμένη κάλπη βρέθηκαν επίσης 23 άκυρα-λευκά ψηφοδέλτια.\nΤα αποτελέσματα για το ΠΥΣΔΕ\nΓια το νέο ΠΥΣΔΕ Ροδόπης από μία έδρα καταλαμβάνουν η Προοδευτική Ενότητα Καθηγητών που έλαβε 201 ψήφους και η ΔΑΚΕ με 167 ψήφους. Έτσι από τη «Προοδευτική Ενότητα Καθηγητών Ν. Ροδόπης» εκλέγονται: ο κ. Μιχάλης Βασιλειάδης λαμβάνοντας 154 ψήφους με αναπληρωματικό μέλος τον κ. Ευάγγελο Λίτσο, λαμβάνοντας 77 ψήφους και από τη ΔΑΚΕ η κ. Γραμμάτα (Ματούλα) Καϊοπούλου, λαμβάνοντας 119 ψήφους, με αναπληρωματικό μέλος την κ. Ελένη Χατζή, λαμβάνοντας 54 ψήφους.\nΤα αποτελέσματα για το ΚΥΣΔΕ\nΤέλος για το ΚΥΣΔΕ, 458 ήταν τα έγκυρα ψηφοδέλτια. Εξ αυτών έλαβαν 126 ψήφους και ποσοστό 27,51% η ΔΑΚΕ Καθηγητών ΔΕ, 125 ψήφους και ποσοστό 27,30% η «Π.Ε.Κ. Προοδευτική Ενότητα Καθηγητών», 65 ψήφους και ποσοστό 14,19% οι «Συνεργαζόμενες Εκπαιδευτικές Κινήσεις», 35 ψήφους και ποσοστό 7,64% η «Χριστιανική Εναλλακτική Κίνηση Εκπαιδευτικών ΔΕ», 34 ψήφους και ποσοστό 7,42% η «Αγωνιστική Συσπείρωση Εκπαιδευτικών ΠΑΜΕ», 32 ψήφους και ποσοστό 6,99% η παράταξη «Όλοι Μαζί Ανεξάρτητες Ενωτικές Κινήσεις», 25 ψήφους και ποσοστό 5,46% οι «Αγωνιστικές Παρεμβάσεις Συσπειρώσεις Κινήσεις», 7 ψήφους και ποσοστό 1,52% η «Αγωνιστική Ριζοσπαστική Ενότητα», 5 ψήφους και ποσοστό 1,09% ο μεμονωμένος υποψήφιος Πηρουνάκης και 4 ψήφους και ποσοστό 0,88% ο μεμονωμένος υποψήφιος Κεβρεκίδης. Στη συγκεκριμένη κάλπη βρέθηκαν επίσης 31 άκυρα-λευκά ψηφοδέλτια.


Avene Gel De Rasage Gel Ξυρίσματος 150ml | Pharm24.gr\nAvene Gel De Rasage Gel Ξυρίσματος 150ml Προλαμβάνει τους ερεθισμούς και διευκολύνει το γλύστρημα του ξυραφιού για άνετο και ακριβές ξύρισμα, με απόλυτη απαλότητα. Τα οφέλη του Εξυγιαντικό: Εξυγιαίνει το δέρμα και μειώνει τους μικροβιακούς... Διαβάστε περισσότερα\nΕξυγιαντικό: Εξυγιαίνει το δέρμα και μειώνει τους μικροβιακούς κινδύνους που συνδέονται με τα μικροκοψίματα.\nΕνυδατικό*: Ο ενυδατικός παράγοντάς του (γλυκερίνη) μαλακώνει και κάνει το δέρμα απαλό.\nΤο προϊόν προστέθηκε στον κατάλογο μας στις: 2013-06-18 17:38:53. Τελευταία ενημέρωση: 2021-04-20 04:04:29\nΟλοκληρώστε με ένα ψεκασμό με το spray του ιαματικού Νερού της Avène για να καταπραΰνετε το δέρμα σας.\nΘα λάβετε ένα email/sms από το Pharm24.gr μόλις παραλάβουμε ξανά το Avene Gel De Rasage Gel Ξυρίσματος 150ml


Η τελετή λήξης ήταν μια γιορτή που τα είχε όλα. Αθλητικές δραστηριότητες, βραβεύσεις και αγώνες ποδοσφαίρου. Ποιοι έπαιξαν; Γονείς εναντίον παιδιών με πολύ διάθεση και κέφι. Πρωταγωνιστές της χρονιάς τα Bambiniτης Σχολή, καθώς σημείωσαν τις περισσότερες επιτυχίες στην ποδοσφαιρική σεζόν 2017-2018, δίνοντας δυνατό μήνυμα για το μέλλον της Σχολής.\nΑκολούθησε γιορτή με πλούσια εδέσματα που πρόσφεραν οι υπεύθυνοι της Σχολής και οι γονείς των παιδιών.\nΜια ακόμη πλούσια και γεμάτη συγκινήσεις χρονιά για τη Σχολή μας ολοκληρώνεται. Ευχαριστούμε τους μικρούς μας ποδοσφαιριστές και τους γονείς τους για τη διαρκή συμμετοχή τους στις δραστηριότητες και στις εκδηλώσεις της Σχολής.\nΝα ευχηθούμε καλό καλοκαίρι σε όλους, ανανεώνοντας το ραντεβού μας για το Σεπτέμβρη.\nΑπό τη Σχολή Ποδοσφαίρου Α.Ε.Π. Βέροιας «Στέφανος Γαϊτάνος»\nΠερισσότερα σε αυτή την κατηγορία: « Συμμετοχή ποδοσφαιριστών της Α.Ε.Π. Βέροιας στα δοκιμαστικά της Π.Α.Ε Ηρακλής\t7 Μετάλλια και 1 Πανελλήνιο Ρεκόρ το "Εν Σώματι Υγιεί" στο Πανελλήνιο Πρωτάθλημα Στίβου ΑμεΑ 2018! »


Θρίλερ με την δολοφονία του Όλιβερ Ιβάνοβιτς. Πυροβόλησαν πισώπλατα έξι φορές τον Σέρβο πολιτικό στο Κόσοβο. Μυρίζει… μπαρούτι η περιοχή. – 24ωρο\nΘρίλερ με την δολοφονία του Όλιβερ Ιβάνοβιτς. Πυροβόλησαν πισώπλατα έξι φορές τον Σέρβο πολιτικό στο Κόσοβο. Μυρίζει… μπαρούτι η περιοχή.\nΔιχασμός με «βαθιές» ρίζες


Χημικά και σιωπή για την εκδικητική απόλυση | Η Εφημερίδα των Συντακτών\nΧημικά και σιωπή για την εκδικητική απόλυση\nΤο απίστευτο μένος κατά του προέδρου του συλλόγου εργαζομένων του νοσοκομείου «Αγιος Σάββας», Κώστα Καταραχιά, που είχε μετακινηθεί εκδικητικά στη ΜΕΘ Covid του νοσοκομείου «Σωτηρία». ● Πρόκειται για την πρώτη απόλυση προέδρου σωματείου στο Δημόσιο μετά το 1974, υποστηρίζει ο ίδιος.\nΔιώκονται οι πολιτικές ιδέες στην Ελλάδα; Παραμένει νόμιμη η συνδικαλιστική δράση; Υπάρχει έστω ένα ψήγμα αλήθειας στα κυβερνητικά περί πανδημίας δάκρυα που βλέπουμε καθημερινά; Υπάρχει ένα ίχνος ντροπής απέναντι στους «ήρωες γιατρούς» που η κυβέρνηση χειροκροτεί από τηλεοράσεως και χτυπά στους δρόμους;\nΑυτές κι άλλες τόσες ερωτήσεις θέτει η εν τοις πράγμασι απόλυση του συνδικαλιστή ακτινοδιαγνώστη με ειδική εμπειρία σε ΜΕΘ Covid την ώρα της κορύφωσης του τρίτου επιδημικού κύματος με εκατόμβες θυμάτων.\nΟ επικουρικός γιατρός Κώστας Καταραχιάς, πρόεδρος του συλλόγου εργαζομένων του νοσοκομείου «Αγιος Σάββας», είναι ο μοναδικός σε όλη τη χώρα γιατρός που δεν πήρε παράταση της σύμβασής του μέχρι τον Οκτώβριο, ενώ είχε ήδη μετακινηθεί εκδικητικά στη ΜΕΘ Covid του νοσοκομείου «Σωτηρία».\nΠριν από λίγες μέρες τού ανακοινώθηκε ότι η σύμβασή του λήγει σήμερα, ενώ ακόμα και χθες ο υπουργός Υγείας όχι μόνο αρνήθηκε να συναντήσει τους εκπροσώπους των ομοσπονδιών, των σωματείων και των αλληλέγγυων πολιτών που συγκεντρώθηκαν έξω από το υπουργείο, αλλά και τα ΜΑΤ τούς... φιλοδώρησαν με χημικά. «Είναι ντροπή, αίσχος να μιλάνε με αυτόν τον απαξιωτικό τρόπο για τους υγειονομικούς. Δείχνει ποια είναι η συνέχεια. Τι θέλουν να κάνουν. Αλλά είναι γελασμένοι γιατί είμαστε πιο δυνατές και δυνατοί», υπογράμμισε ο πρόεδρος των εργαζομένων στο ογκολογικό νοσοκομείο.\nΣήμερα στα δικαστήρια της Ευελπίδων συζητούνται τα ασφαλιστικά μέτρα από την πλευρά του γιατρού. Η στοχοποίηση του Κώστα Καταραχιά από τη Διοίκηση του «Αγίου Σάββα» λόγω της συνδικαλιστικής του δράσης είχε καταγγελθεί επίσημα από την ΕΙΝΑΠ ήδη από τον Ιανουάριο. «Απολύομαι εν μέσω κατάρρευσης των νοσοκομείων και επιστράτευσης ιδιωτών γιατρών!» έγραψε ο ίδιος στο Facebook. «Είναι η κορύφωση της προσπάθειας διάλυσης του δικαιώματος να έχουμε συνδικάτα! Είναι έγκλημα προφανώς να απολύεις γιατρό αυτήν τη στιγμή και μάλιστα ενώ είμαι μετακινημένος στη ΜΕΘ κόβιντ του Σωτηρία!».\n«Απολύσεις, ξύλο και δακρυγόνα, έτσι “ενισχύει” η κυβέρνηση Μητσοτάκη το ΕΣΥ» σχολίασε ο εκπρόσωπος Τύπου του ΣΥΡΙΖΑ-Προοδευτική Συμμαχία Νάσος Ηλιόπουλος. «Το “έγκλημα” του Κ. Καταραχιά είναι ότι ως πρόεδρος του σωματείου στον “Αγιο Σάββα” πάλεψε για την ενίσχυση του ΕΣΥ. Το έγκλημα της κυβέρνησης είναι ότι όχι μόνο αρνείται να ενισχύσει το δημόσιο σύστημα υγείας, αλλά απαντάει με απολύσεις, ξύλο και δακρυγόνα σε όσους διεκδικούν το αυτονόητο» επισήμανε ο Νάσος Ηλιόπουλος.\nΕίναι η πρώτη απόλυση προέδρου σωματείου στο Δημόσιο μετά το 1974, υποστηρίζει ο κ. Καταραχιάς. Επίκαιρη ερώτηση κατέθεσε ο τομεάρχης Υγείας του ΣΥΡΙΖΑ, Ανδρέας Ξανθός, τονίζοντας ότι «είναι προφανές ότι αποκλειστική αιτία αυτής της δυσμενούς, επιλεκτικής και εν τέλει μη σύννομης μεταχείρισης είναι η συνδικαλιστική ιδιότητα και δράση του συγκεκριμένου γιατρού».\nΚινητοποιήσεις στις πύλες των νοσοκομείων προγραμματίζονται στις 7 Απριλίου, ενώ γιατροί και εργαζόμενοι στο ΕΣΥ προσανατολίζονται σε πανυγειονομική απεργία στις 22 του μήνα.\nΚΟΙΝΩΝΙΑ 31.03.2021, 08:50\nΣτην Ευελπίδων ο Κ. Καταραχιάς για την απόλυσή του - Νέα συγκέντρωση διαμαρτυρίας\nΕκδικάζονται τα προσωρινά ασφαλιστικά μέτρα κατά της απόλυσης του ακτινοδιαγνώστη - προέδρου των εργαζομένων στο νοσοκομείο «Άγιος Σάββας».\nΚΟΙΝΩΝΙΑ 20.03.2021, 21:51\nΣτο «κόκκινο» τα νοσοκομεία αλλά η κυβέρνηση... αναμένει ακόμα τους ιδιώτες\nΔεν υπάρχει άδειο κρεβάτι ΜΕΘ για Covid-19 στην Αττική, με την επιστράτευση των ιδιωτών να αποτελεί μονόδρομο για την αντιμετώπιση της κατάστασης\nΚΟΙΝΩΝΙΑ 08.02.2021, 20:34\nΕξώδικο του διοικητή του ΓΝΑ «Λαϊκό» στην «Εφ.Συν.»\nΕξώδικο του διοικητή του ΓΝΑ «Λαϊκό» σχετικά με δημοσίευμα της εφημερίδας μας.


Η Ρίτα Όρα ποζάρει με χρυσό μικροσκοπικό μπικίνι - Sportlive.gr\nΤον ήλιο, τη θάλασσα και το καλοκαίρι απολαμβάνει η Ρίτα Όρα. Η γνωστή τραγουδίστρια που μετράει κάτι παραπάνω από 16 εκατομμύρια followers τους τροφοδοτεί συχνά με σeξι φωτογραφίες. Αυτή τη φορά ανέβασε από τις διακοπές της τρεις φωτογραφίες στον προσωπικό της λογαριασμό στο Instagram και κυριολεκτικά έβαλε φωτιά. Πόζαρε στο φακό με ένα χρυσό μικροσκοπικό μπικίνι.\nΚατά τα άλλα στην προσωπική της ζωή η Ρίτα όπως αναφέρουν τα βρετανικά δημοσιεύματα, η είναι ξετρελαμένη με τον Ρομέν Γαβρά και οι δυο τους είναι πολύ δεμένοι. «Είναι σοβαρή η σχέση της με τον Ρομέν και αγαπιούνται πολύ. Είναι η πρώτη φορά εδώ και πολύ καιρό που είναι σε σοβαρή σχέση με κάποιον», είπε χαρακτηριστικά πηγή στην «The Sun».\nTο ζευγάρι αυτόν τον καιρό απολαμβάνει τις καλοκαιρινές του διακοπές σε σκάφος στη Μεσόγειο και ο φωτογραφικός φακός τους απαθανάτισε στο ισπανικό νησί Φορμεντέρα σε ξέγνοιαστες στιγμές.\nΓιορτάστε την Τσικνοπέμπτη μαγειρεύοντας στο σπίτι εύκολα και...\nΟι πιο νόστιμοι μεζέδες που θα κάνουν θραύση στο τραπέζι της Τσικνοπέμπτης....\nΗ απάντηση στην ιδιότυπη ερώτηση που κάνει στους υποψήφιους φοιτητές του,...\nΣύμη: Μια πολύχρωμη “κουκίδα” στον χάρτη που είναι…...\nΚαμπανάκι ΠΟΥ: Αύξηση κρουσμάτων σε όλη την Ευρώπη\nΆπαξ χορηγούμενο φάρμακο βοηθά στην αντιμετώπιση της διόγκωσης...\nΓηροκομείο “Παναγιά Καθολική” απολύσεις: Έχασαν τη δουλειά τους...\nΤεράστιες επενδύσεις από τα μέλη της Πανελλήνιας Ένωσης...


METALLICA: Ο Bob Rock δήλωσε ότι το “Black album” είναι ο καλύτερος δίσκος που έχει ηχογραφήσει ποτέ | Rockhard - Greece\nMETALLICA: Ο Bob Rock δήλωσε ότι το “Black album” είναι ο καλύτερος δίσκος που έχει ηχογραφήσει ποτέ\n20 Σεπτεμβρίου, 2017 - 20:30\nΣτο περιοδικό Decibel μίλησε πρόσφατα ο Bob Rock, ο οποίος είναι υπεύθυνος για μερικά από τα καλύτερα άλμπουμ των τελευταίων 30 χρόνων, μεταξύ των οποίων είναι όλα τα άλμπουμ των METALLICA από το 1991 μέχρι το 2008. Ερωτηθείς για ποιο λόγο αποφάσισε να συνεργαστεί με τους METALLICA, ο Bob Rock δήλωσε: “Είχα αγοράσει το “…And justice for all” το 1988 και οι THE CULT άνοιγαν για τους METALLICA σε εκείνη την περιοδεία. Όταν η περιοδεία ήρθε στο Βανκούβερ, πήγα να δω τον Ian Astbury και τον Billy Duffin. Έκατσα να δω τους METALLICA και αφού είχα ακούσει το δίσκο κατάλαβα ότι όλος αυτός ο όγκος που άκουσα στη συναυλία δεν υπήρχε μέσα στο άλμπουμ. Λίγους μήνες αργότερα έμαθα ότι ήθελαν να τους κάνω τη μίξη στο νέο τους δίσκο αλλά του είπα ότι ήθελα να κάνω την παραγωγή. Ήρθαν στο Βανκούβερ και άκουσα το “Sad but true” σε κασέτα και σκέφτηκα ότι αυτό μπορώ να το κάνω, μπορώ να το κάνω να ακουστεί τεράστιο”.\nΣυνέχισε λέγοντας: “Ο προηγούμενος παραγωγός (o Fleming Rasmussen) είχε το δικό του τρόπο για να ηχογραφεί. Αυτός ήταν ο τρόπος που γνώριζαν και πραγματικά έκανε πολύ καλή δουλειά. Αλλά μου είπαν πως αν είναι να το κάνω εγώ να το κάνω όπως ξέρω εγώ και το πρώτο πράγμα που τους είπα ήταν να παίζουν σε ένα δωμάτιο όλοι μαζί. Δεν έκαναν ποτέ κάτι τέτοιο στο παρελθόν. Έφερα μαζί μου ότι ήξερα να κάνω και έκανα ακριβώς ότι μου είπαν”.\nO Bob Rock δήλωσε ότι ήταν πολύ περήφανος που συνεργάστηκε μαζί με τους METALLICA στο “Black album” το οποίο πούλησε εκείνο τον καιρό 16.5 εκατομμύρια αντίτυπα μόνο στην Αμερική. Στη συνέχεια παραδέχτηκε πως οι METALLICA ήταν ένα τεράστιο κομμάτι της ζωής του. Είπε πως “Πέρασα δεκαπέντε χρόνια με αυτούς τους τύπους, δεν θα μπορούσα να δουλέψω με μια καλύτερη μπάντα, ήταν δύσκολο, αλλά όταν βρίσκεσαι σε ένα μέρος που δεν είναι άνετο, κάνεις την καλύτερη δουλειά σου. Ήμασταν ομάδα όταν κάναμε το δίσκο και σίγουρα είναι με διαφορά ο καλύτερος δίσκος που έχω ηχογραφήσει ποτέ”.


Σενάρια πολιτικής αστάθειας: Τι προβλέπει το Σύνταγμα\nΑρχική/ΕΛΛΑΔΑ/Σενάρια πολιτικής αστάθειας: Τι προβλέπει το Σύνταγμα\nCNA Web Δευτέρα, 17 Ιούν 2013\n1. Πρόταση μομφής\nΗ πρώτη απόπειρα για πρόταση μομφής κατά της κυβέρνησης έπεσε στο κενό. Την πρόταση έριξε το πρωί της Τετάρτης στο τραπέζι ο πρόεδρος των Ανεξάρτητων Ελλήνων Πάνος Καμμένος, παρά το γεγονός ότι το κόμμα του διαθέτει μόλις 18 βουλευτές, ενώ το Σύνταγμα απαιτεί τουλάχιστον 50 υπογραφές. Με δεδομένο ότι δεν έφταναν ούτε οι 18 βουλευτές της Χρυσής Αυγής, ενώ και το ΚΚΕ δεν ήταν διατεθειμένο να συμπράξει, ο μόνος που θα μπορούσε να κάνει πράξη την προφορική και άτυπη πρόταση μομφής των ΑΝ.ΕΛ. ήταν ο ΣΥΡΙΖΑ των 71 βουλευτών. Η Κουμουνδούρου, ωστόσο, απέρριψε την πρόταση και ο Παναγιώτης Λαφαζάνης υποστήριξε ότι «η κυβέρνηση δεν διαθέτει τη δεδηλωμένη στον λαό».\n2. Πρόταση εμπιστοσύνης\nΣτο πολιτικό παρασκήνιο συζητήθηκε έντονα το ενδεχόμενο ο Πρωθυπουργός να κάνει ρελάνς για πρόταση εμπιστοσύνης, ρίχνοντας έτσι το γάντι για πτώση της κυβέρνησης στους κυβερνητικούς εταίρους.\nΣτην περίπτωση αυτή το σύνταγμα προβλέπει ότι αν η κυβέρνηση δεν καταφέρει να πάρει ψήφο εμπιστοσύνης ή αντιστρόφως εγκριθεί η πρόταση μομφής, η χώρα δεν οδηγείται αυτομάτως σε εκλογές. Σε εκλογές καταλήγουν τα κόμματα μόνο στο τελικό στάδιο και με την προϋπόθεση να αποβούν άκαρπες οι διερευνητικές εντολές σχηματισμού κυβέρνησης.\nΣύμφωνα με το άρθρο 84 του Συντάγματος, η κυβέρνηση οφείλει συνεχώς να έχει την εμπιστοσύνη της Βουλής. Η πρώτη ψήφος εμπιστοσύνης είναι υποχρεωτική και ζητείται από την κυβέρνηση μέσα σε 15 ημέρες από την ορκωμοσία του πρωθυπουργού, ωστόσο η κυβέρνηση μπορεί είτε με γραπτή είτε με δημόσια δήλωση του πρωθυπουργού να τη ζητεί και οποτεδήποτε άλλοτε. Σύμφωνα με το Σύνταγμα, η συζήτηση αρχίζει μετά δύο ημέρες από την υποβολή της σχετικής πρότασης και δεν μπορεί να παραταθεί πέρα από τρεις ημέρες από την έναρξή της. H ψηφοφορία διεξάγεται αμέσως μόλις τελειώσει η συζήτηση, μπορεί όμως να αναβληθεί για 48 ώρες, αν το ζητήσει η κυβέρνηση. Από εκεί και πέρα, πρόταση εμπιστοσύνης δεν μπορεί να γίνει δεκτή, αν δεν εγκριθεί από την απόλυτη πλειοψηφία των παρόντων βουλευτών, η οποία όμως δεν επιτρέπεται να είναι κατώτερη από τα δύο πέμπτα του όλου αριθμού των βουλευτών, δηλαδή 120 βουλευτές. Για παράδειγμα, μπορεί να γίνει αποδεκτή και με 131 «ΝΑΙ», με την προϋπόθεση όμως να μην ψηφίσουν περισσότεροι από 260 βουλευτές.\n3. Πρόταση δυσπιστίας\nΣτη φαρέτρα της αντιπολίτευσης υπάρχει η πρόταση δυσπιστίας, η οποία, αν υπερψηφιστεί, σημαίνει και απόσυρση της εμπιστοσύνης της Βουλής προς την κυβέρνηση. Εν αντιθέσει με την ψήφο εμπιστοσύνης, η πρόταση δυσπιστίας γίνεται δεκτή μόνο αν εγκριθεί από την απόλυτη πλειοψηφία του όλου αριθμού των βουλευτών, δηλαδή 151, ανεξαρτήτως του αριθμού των ψηφισάντων. Σύμφωνα με το άρθρο 84 του Συντάγματος, πρόταση δυσπιστίας μπορεί να υποβληθεί μόνο μετά την πάροδο εξαμήνου αφότου η Βουλή απέρριψε πρόταση δυσπιστίας, ενδεχόμενο το οποίο δεν αφορά την παρούσα περίπτωση.\nH πρόταση δυσπιστίας πρέπει να είναι υπογεγραμμένη από το ένα έκτο τουλάχιστον των βουλευτών (50) και να περιλαμβάνει σαφώς τα θέματα για τα οποία θα διεξαχθεί η συζήτηση. Kατ’ εξαίρεση μπορεί να υποβληθεί πρόταση δυσπιστίας και πριν από την πάροδο εξαμήνου, αν είναι υπογεγραμμένη από την πλειοψηφία του όλου αριθμού των βουλευτών (151). H συζήτηση για την πρόταση δυσπιστίας αρχίζει και αυτή μετά δύο ημέρες από την υποβολή της σχετικής πρότασης, εκτός αν η κυβέρνηση ζητήσει να αρχίσει αμέσως η συζήτηση, η οποία και αυτή δεν μπορεί να παραταθεί πέρα από τρεις ημέρες από την έναρξή της.\n4. Διερευνητικές εντολές\nΑν η κυβέρνηση χάσει την εμπιστοσύνη της Βουλής αυτομάτως ο Πρόεδρος της Δημοκρατίας απαλλάσσει την κυβέρνηση από τα καθήκοντά της και κηρύσσει την έναρξη της διαδικασίας των διερευνητικών εντολών. Αυτό ακριβώς συνέβη τον περασμένο Μάιο και Ιούνιο, με τις διερευνητικές του Μαΐου να καταλήγουν άκαρπες, ενώ αυτές του Ιουνίου να οδηγούν στην τρικομματική κυβέρνηση ΝΔ-ΠΑΣΟΚ-ΔΗΜΑΡ. Κάθε διερευνητική εντολή διαρκεί το πολύ τρεις ημέρες και μπορεί να φτάσει μέχρι και το τρίτο σε κοινοβουλευτική δύναμη κόμμα.\nΣε περίπτωση αποτυχίας σχηματισμού κυβέρνησης, ο Πρόεδρος της Δημοκρατίας αναθέτει στον Πρόεδρο του Συμβουλίου της Επικρατείας ή του Αρείου Πάγου ή του Ελεγκτικού Συνεδρίου τον σχηματισμό κυβέρνησης, όσο το δυνατόν ευρύτερης αποδοχής, για να διενεργήσει εκλογές, και διαλύει τη Βουλή.\nΠότε πρέπει να γίνουν οι πρόωρες εκλογές\nΣύμφωνα με το Σύνταγμα, η προεκλογική περίοδος αρχίζει την ημέρα που θα θυροκολληθεί στη Βουλή το διάταγμα διάλυσής της. Οι εκλογές θα πρέπει υποχρεωτικά να διεξαχθούν εντός 30 ημερών, οι οριζόμενες από το Σύνταγμα προθεσμίες ωστόσο δείχνουν ότι δεν μπορούν να διεξαχθούν πριν να περάσουν 21 ημέρες από τη διάλυση της Βουλής. Από εκεί και πέρα αρχίζει επίσημα η προεκλογική περίοδος και τρέχουν οι -ενδιαφέρουσες- προθεσμίες τις οποίες το Σύνταγμα και η εκλογική νομοθεσία ορίζουν με ακρίβεια ημέρας.\nΗ ΔΗΜΑΡ και το ΠΑΣΟΚ διαρρέουν σενάρια αλλαγής Πρωθυπουργού\nΣτελέχη της ΔΗΜΑΡ «έδειξαν» τρίτο δρόμο για άρση του κυβερνητικού αδιεξόδου: την αναζήτηση σχηματισμού νέας κυβέρνησης με νέο πρωθυπουργό από την παρούσα Βουλή.\nΚατά τις διαρροές στελεχών της ΔΗΜΑΡ τη λύση αυτή τη δίνει το ίδιο το Σύνταγμα, καθώς στην περίπτωση απώλειας της δεδηλωμένης ο πρωθυπουργός καταθέτει την «εντολή» στον πρόεδρο της Δημοκρατίας, ο οποίος ανοίγει τον γνωστό κύκλο των διερευνητικών εντολών.\nΜητσοτάκης-Λοβέρδος το είπαν δημόσια\nΠρο μηνών υπήρξε δήλωση του Κωνσταντίνου Μητσοτάκη ότι «αυτή η Βουλή μπορεί να δώσει κι άλλες κυβερνήσεις» – εάν χρειασθεί.\nΑργά χθες το βράδυ, σχετική δήλωση έκανε και ο Ανδρέας Λοβέρδος, εμφανίζοντας ως λύση είτε την υποχώρηση της ΝΔ είτε τον σχηματισμό νέας κυβέρνησης από την παρούσα Βουλή.


Τα δύο τυφέκια παραβεβλημένα. Διαθέτουν κοινά μέρη κατά 80-90%. Αυτό θα επιτρέψει στο άμεσο μέλλον την ανάπτυξη ενός κοινού κορμού που θα δέχεται συλλογές κλείστρων και των δύο διαμετρημάτων (5,56 χλστ. - 7,62 χλστ.).\nΤο νέο τυφέκιο SOF Combat Assault Rifle (SCAR) περιγράφει αναλυτικά το περιοδικό «Ελληνική Άμυνα & Τεχνολογία», στο τεύχος Οκτωβρίου 2010 που κυκλοφορεί αύριο. Η κατασκευάστρια εταιρεία FN HERSTAL S.A. παρουσίασε επίσημα το SCAR στις ελληνικές ένοπλες δυνάμεις στις 2 και 3 Ιουνίου 2010, στο πεδίο βολής του ΚΕΒΟΠ. Την οργάνωση των βολών ανέλαβε η Διοίκηση Υποβρυχίων Καταστροφών (ΔΥΚ) του ΠΝ, ενώ στην επίδειξη παρέστησαν και η Διεύθυνση Πεζικού, η 31 Μοίρα Επιχειρήσεων Έρευνας και Διάσωσης (31 ΜΕΕΔ) καθώς και εκπρόσωποι του Α2 και Α4 του Γενικού Επιτελείου Αεροπορίας (ΓΕΑ).\nΣτην επίδειξη χρησιμοποιήθηκαν και οι δύο τύποι του SCAR, το Mk-16 των 5,56 χλστ. και το Mk-17 των 7,62 χλστ., καθώς και το βομβιδοβόλο Mk-13 των 40 χλστ. που προσαρμόζεται στα δύο όπλα. Συνολικά εβλήθησαν περί τα 2.000 φυσίγγια, καθώς και αριθμός εκπαιδευτικών βομβίδων των 40 χλστ. Θα πρέπει να σημειωθεί ότι χρησιμοποιήθηκε και η Μονάδα Ελέγχου Πυρός (FCU) που συνοδεύει το βομβιδοβόλο.\nΟι τεχνικοί της FN έδειξαν στους Έλληνες στρατιωτικούς το κύριο πλεονέκτημα του SCAR, που είναι η αλλαγή καννών διαφορετικών μηκών, ώστε να προσαρμόζεται στις αποστολές των Ειδικών Δυνάμεων, απαλείφοντας την ανάγκη διαφορετικών τύπων όπλων. Εντός 5 περίπου λεπτών, οι κάννες Standard μήκους 14,5in (36,83cm) του Mk-16 και 16in (40,64cm) του Mk-17, αφαιρέθηκαν και τοποθετήθηκαν κάννες μήκους 10in (25,4cm) και 13in (33,02cm) αντίστοιχα. Κατ’ αυτόν τον τρόπο τα δύο όπλα από τυφέκια εφόδου πεζικού μετατράπηκαν σε υποαραβίδες μάχης εκ του συστάδην (CQC). Μετά την αλλαγή καννών πραγματοποιήθηκαν βολές, οι οποίες απέδειξαν ότι δεν υπήρξε καμία απορρύθμιση των σκοπευτικών.\nΙδιαίτερα ενδιαφέρουσα ήταν η διαπίστωση της ικανότητας του SCAR να πυροβολεί αμέσως μόλις βγει από το νερό. Όλα τα άλλα όπλα της κατηγορίας του (περιλαμβανομένων και των Μ-16/ Μ-4 που διαθέτουν οι ελληνικές Ειδικές Δυνάμεις) πρέπει πρώτα να στραγγιστούν πριν πυροβολήσουν, για να αποφευχθεί η πιθανότητα ανατίναξης της κάννης. Στη διάρκεια των βολών με το SCAR δεν σημειώθηκε καμία εμπλοκή, ενώ παρατηρήθηκε μεγάλη ακρίβεια των πυρών επί του στόχου.


Καρπενήσι - Οδηγοί Χιονοδρομικών Κέντρων - Snowclub.gr forum\nBy captainhook3, November 13, 2012 in Οδηγοί Χιονοδρομικών Κέντρων\nΕυχαριστούμε το μέλος captainhook\nO οδηγός καταχωρήθηκε τον Νοέμβριο του 2010.\nΤο Χιονοδρομικό Κέντρο Καρπενησίου απέχει 298 χλμ. από την Αθήνα, 368 χλμ. από την Θεσσαλονίκη και 12 χλμ. από την πόλη του Καρπενησίου. Η διαδρομή από την πόλη εώς το ΧΚ θέλει λίγη προσοχή στην οδήγηση γιατί αρκετά μέρη του δρόμου δε τα βλέπει ήλιος και μπορεί να βρείτε ξαφνικά πάγο. Σίγουρα να έχετε μαζί σας αλυσίδες ώστε να αποφύγετε άσχημες εκπλήξεις ειδικά στο χώρο parking του ΧΚ.\nΣτο Χιονοδρομικό Κέντρο υπάρχουν συνολικά 4 αναβατήρες και 6 πίστες:\n(πηγή: Χιονοδρομικό Κέντρο Καρπενησίου)\nΜήκος σε μέτρα: 376\nΧρόνος διάρκειας ανάβασης σε λεπτά: 2.8\nΥψόμετρο κορυφής σε μέτρα : 1865 Υψόμετρο στη βάση σε μέτρα: 1813\nΆτομα την ώρα: 720\nΜήκος σε μέτρα: 540\nΗρακλής (Τριθέσιος Εναέριος)\nΜήκος σε μέτρα: 718\nΧρόνος διάρκειας ανάβασης σε λεπτά: 4.8\nΥψόμετρο κορυφής σε μέτρα : 2048\nΥψόμετρο στη βάση σε μέτρα: 1813\nΆτομα την ώρα: 800\nΆνεμος 1 (Διθέσιος Εναέριος)\nΜήκος σε μέτρα: 889\nΧρόνος διάρκειας ανάβασης σε λεπτά: 8.7\nΥψόμετρο κορυφής σε μέτρα : 1996 Υψόμετρο στη βάση σε μέτρα: 1813\nΆτομα την ώρα: 739\nΣτα 2219 μέτρα\nΣτα 2030 μέτρα\nΣτα 1840 μέτρα\nΤιμοκατάλογος καρτών (ski passes):\nΜέχρι τώρα δεν έχει ανακοινωθεί ο νέος τιμοκατάλογος για τις κάρτες οπότε θα παραθέτουμε αυτές που ίσχυαν την περίοδο 2009-2010.\nΓια τους ενήλικες η τιμή της ημερήσιας κάρτας ήταν 12€ και ΣΚ και αργίες κόστιζε 20 €. Είναι αξιοσημείωτο πως δεν υπάρχουν εκπτώσεις για παιδιά μικρής ηλικίας ,ΑΜΕΑ και για ηλικιωμένους. Αυτό που γίνετε ορισμένες φορές είναι έκπτωση σε συλλόγους καθώς και σε μεγάλες ομάδες ατόμων.\nΕνοικίαση εξοπλισμού-Σχολή :\nΜεγάλη ποικιλία σε εξοπλισμό - ρουχισμό καθώς και εκπαίδευση θα βρείτε στο κατάστημα ‘ΚΛΑΟΥΔΑΤΟΣ’. Η ενοικίαση εξοπλισμού σκι κοστίζει 10€ και για σανιδοκαταστάσεις 15€. Το καλό είναι πως πληρώνεις στο Καρπενήσι και παραλαμβάνεις τον εξοπλισμό σου από το ΧΚ (υπάρχει και εκεί κατάστημα ‘ΚΛΑΟΥΔΑΤΟΣ’) και έτσι γλιτώνεις το φόρτωμα-ξεφόρτωμα από το Καρπενήσι και ενδεχομένως τους λεκέδες στο μεταφορικό μέσω που έχετε. Εξοπλισμό μπορείτε επίσης να ενοικιάσετε από το κατάστημα που λειτουργεί μέσα στο σαλέ του ΧΚ άλλα σίγουρα σε ακριβότερες τιμές\nΣτις γύρω περιοχές από το Καρπενήσι υπάρχουν πολλά και όμορφα χωριά που μπορείτε να βρείτε σχεδόν τα πάντα. Εγώ προτιμώ το Μικρό Χωριό το οποίο είναι 12χλμ από το Καρπενήσι και συγκεκριμένα στα ενοικιαζόμενα δωμάτια ‘Η ΓΩΝΙΑ’. Για τους λάτρεις της φύσης υπάρχει ορειβατικό καταφύγιο το οποίο είναι δίπλα ακριβώς στο ΧΚ Καρπενησίου και εκτός από ύπνο προσφέρει καφέ και φαγητό σε ποιότητα - τιμές πολύ καλύτερες από το bar του χιονοδρομικού και εγώ το προτιμάω όταν σταματάω για ξεκούραση όταν κάνω διάλλειμα από το σκι\nΜέσα στο Καρπενήσι ΟΠΩΣΔΗΠΟΤΕ στην κεντρική πλατεία να πάτε να φάτε σουβλάκι στο ‘ΕΥΡΥΤΑΝ’ . Στην κεντρική πλατεία για διαφορετικές γεύσεις και αν δεν θέλετε να βγείτε εκτός Καρπενησίου πολύ καλό φαγητό στο ‘ΕΝ ΕΛΛΑΔΙ’. Επίσης πολύ καλό φαγητό θα βρείτε όπως προείπα στο ορειβατικό καταφύγιο.\nΤα 2 must βρίσκονται 3χλμ έξω από το Καρπενήσι . Το ‘SALOON’ το οποίο προσφέρει καφέ το πρωί και άφθονο κέφι το βράδυ(με καταπληκτικούς μεζέδες στην κάθε παραγγελία) ενώ για τους λάτρεις της ιππασίας μπορείτε να κάνετε βόλτες στην γύρω περιοχή .Για πιο extreme καταστάσεις υπάρχει και πύργος αναρρίχησης. Ακριβώς απέναντι θα βρείτε και το άλλο καλό καφέ-μπαρ το ‘KASHMIR’


ΣΤΙΓΜΙΟΤΥΠΑ: ΟΜΟΝΟΙΑ – ΑΝΟΡΘΩΣΗ 3-0\nΤην όγδοή της φετινή νίκη πανηγύρισε απόψε η ΟΜΟΝΟΙΑ επικρατώντας με 3-0 της Ανόρθωσης για την 16η αγωνιστική. Ο Ασάντε με το «καλήμερα» άνοιξε το σκορ στο 5’ ενώ στο 27’ ο Παπουλής έβαλε μπροστά την ομάδα μας με 2-0 το οποίο ήταν και σκορ ημιχρόνου. Με τον ίδιο τρόπο ξεκίνησε και το δεύτερο ημίχρονο καθώς ο Ασάντε σκόραρε και πάλι στο 48’. Για την ώρα το «τριφύλλι» βρίσκεται στην 3η θέση με 29 βαθμούς.\n2′: Κεφαλιά από τον Αρτυματά, πάνω από τα δοκάρια του Παναγή.\n5′: Γύρισμα από τον Λέτσιακς, ο Ασάντε με πλασέ κάνει το 1-0!\n7′: Σουτ εντός περιοχής από τον Χριστοφή, ψηλά έξω.\n23′: Σκόραρε η Ανόρθωση με τον Καλτσά, πάει στο VAR η φάση για οφσάιτ και ακυρώνεται. Παραμένει το 1-0.\n27′: Ξανά από γύρισμα του Λέτσιακς, ο Παπουλής αυτή τη φορά πλασάρει για το 2-0.\n34′: Μακρινό σουτ από τον Κούσουλο, άουτ.\n-48′: Ασταθές απόκρουση του Λόρια, ο Ασάντε ακολουθεί και σκοράρει για το 3-0.\n58′: Σουτ ο Τιάγκο από το ύψος της περιοχής, πάνω από τα δοκάρια.\n63′: Κοντινή κεφαλιά από τον Ελουντού, λίγο έξω.\n69′: Σουτ από ευνοϊκή θέση ο Χουτσμπάουερ, πολύ ψηλά.\n74′: Διαγώνιο σουτ από τον Κβιλιτάια, έξω.\n81′: Σουτ από τον Μποτεάκ, ψηλά έξω.\n86′: Μεγάλη ευκαιρία για την ΟΜΟΝΟΙΑ με την Κακουλλή από κοντά να σημαδεύει τον Λόρια.\n88′: Από λάθος πάσα του Λέτσιακς στον Παναγή, ο Καλτσάς μπήκε και σούταρε αλλα ο πορτιέρο μας έδιωξε σε κόρνερ.\nOMONOIA: Παναγή, Λέτσιακς, Σέχου, Λανγκ, Χούμποτσαν, Γκόμεθ, Κούσουλος, Παπουλής (40’ Λοΐζου), Τζιωνής, Τιάγκο (85’ Κακουλλής), Ασάντε (64’ Μποτεάκ).\nΑνόρθωση: Λόρια, Γκαλίτσιος, Αρτυματάς, Σίντενφελντ, Κορέια, Νταουσβίλι, Μαργκάσα (46’ Χουτσμπάουερ), Μίχα, Καλτσάς, Κβιλιτάια (82’ Μανιάς), Χριστοφή (46’ Ελουντού).


Space Hellas: Αύξηση πωλήσεων κατά 23,8% και κερδών κατά 18% το 2017 | Liberal.gr\nSpace Hellas: Αύξηση πωλήσεων κατά 23,8% και κερδών κατά 18% το 2017\nΔευτέρα 02 Ιουλίου 2018, 11:50\nΑύξηση πωλήσεων κατά 23,8% και κερδών κατά 18% το 2017 κατέγραψε η Space Hellas, σύμφωνα με τα οικονομικά αποτελέσματα που ανακοίνωσε η εταιρεία.\nΤην Τετάρτη, 27 Ιουνίου, πραγματοποιήθηκε η Ετήσια Τακτική Γενική Συνέλευση των Μετόχων της Space Hellas στις εγκαταστάσεις της εταιρείας, με συμμετοχή του 91,47% του συνόλου των μετόχων της εταιρείας.\nΟ Οικονομικός Διευθυντής της εταιρείας, κ. Ιωάννης Δουλαβέρης, αναφερόμενος στα οικονομικά αποτελέσματα της εταιρείας, επεσήμανε: «Το 2017 ήταν μια ιδιαίτερα σημαντική χρονιά, καθώς η εταιρεία αύξησε τον κύκλο εργασιών της κατά 23,8% δημιουργώντας υψηλό ιστορικό πωλήσεων από την ίδρυσή της. Σημαντική ήταν και η αύξηση κερδών προ φόρων κατά 18%, τα οποία ανήλθαν σε € 1,652 εκατ., ενώ τα κέρδη μετά φόρων αυξήθηκαν σε € 1,114 εκατ. Αξιοσημείωτο είναι μάλιστα ότι το 2017 η εταιρεία και ο όμιλος βελτίωσαν περαιτέρω τους χρηματοοικονομικούς τους δείκτες, γεγονός που αντανακλά στη δυνατότητα πρόσβασης σε κεφάλαια απαραίτητα για τα επενδυτικά τους πλάνα».\nΟ Διευθύνων Σύμβουλος της Space Hellas, Δρ. Ιωάννης Μερτζάνης αναφερόμενος στην πορεία της εταιρείας, δήλωσε: «Η προσπάθεια διεύρυνσης των προϊοντικών λύσεων και του πελατολογίου μας, απέδωσε καρπούς. Η εταιρεία τα τελευταία χρόνια επενδύει σταθερά στο χώρο των συστημάτων και ολοκληρωμένων λύσεων πληροφορικής και λογισμικού. Η στρατηγική διεύρυνσης των δραστηριοτήτων στις αγορές εξωτερικού συνεχίζεται με γνώμονα την ανάληψη έργων, που εκμεταλλεύονται τις δεξιότητες και την υπεραξία μας».\nΟ Πρόεδρος Δ.Σ της Space Hellas, κ. Σπυρίδων Δ. Μανωλόπουλος, δήλωσε: «Η υπερψήφιση των αποτελεσμάτων της χρήσης 2017 επιβεβαιώνει τη στρατηγική που ακολουθούμε τα τελευταία χρόνια, δίνοντας έμφαση σε προϊόντα και υπηρεσίες υψηλής προστιθέμενης αξίας προς τους πελάτες μας. Τη χρονιά που μας πέρασε, καταφέραμε να είμαστε πλήρως συνεπείς στις υποχρεώσεις μας και να διατηρούμε σχέσεις εμπιστοσύνης με τους συνεργάτες και τους προμηθευτές μας στην Ελλάδα και στο εξωτερικό, ξεπερνώντας τα εμπόδια του country risk. Η Space Hellas συνεχίζει σταθερά την πορεία της στοχεύοντας στην ενίσχυση της κερδοφορίας της, με προσήλωση στον εμπορικό της στόχο και δημιουργεί επιχειρηματικές ευκαιρίες που ταιριάζουν με τη φιλοσοφία της».


Σαββάτο, 25 Σεπτεμβρίου 2021 12:54:51 ΠΜ\nΑρχική›Διεθνή›Ειδήσεις›Ούτε για τις απάτες με τ'αυγά έχει στοιχεία η Κομισιόν!\n13:31 - 14 Σεπ 2021 | Ειδήσεις\nΠολλά ερωτηματικά, για την καταλληλότητα των αυγών που κυκλοφορούν στην αγορά της ΕΕ και καταναλώνονται αφειδώς από τους πολίτες, προκάλεσε η απάντηση του Επιτρόπου Wojciechowski, προς τον Βέλγο ευρωβουλευτή των Χριστιανοδημοκρατών Tom Vandenkendelaere, στην οποία «ομολογεί» ότι η Κομισιόν, δεν διαθέτει συγκεκριμένα στοιχεία για τον αριθμό των περιπτώσεων απάτης που αφορούν αυγά.\nΠροχωράει δε και παρακάτω, «διαβεβαιώνοντας» ότι επί του παρόντος δεν προβλέπεται να προταθούν τροποποιήσεις στον κανονισμό (ΕΕ) 1308/2013 σε σχέση με τον τόπο σήμανσης των αυγών.\nΣτην ερώτηση του, ο Βέλγος ευρωβουλευτής ωστόσο, είχε εύστοχα επισημάνει ότι:\n-Τα αυγά κότας προσφέρουν έναν εύκολο στόχο για τους απατεώνες, καθώς είναι αδύνατο να προσδιοριστεί εάν είναι βιολογικά, ελευθέρας βοσκής ή από κότες σε κλουβί, εκτός εάν φέρουν σήμανση στο αγρόκτημα όπου έχουν γεννηθεί.\n-Οι κανονισμοί της ΕΕ απαιτούν τη σήμανση των αυγών κοτόπουλου στον τόπο παραγωγής τους ή στο πρώτο κέντρο συσκευασίας στο οποίο παραδίδονται.\n-Ωστόσο, ισχύουν πολλές εξαιρέσεις. Επιπλέον, η σήμανση δεν είναι υποχρεωτική σε επίπεδο εκμετάλλευσης, οδηγώντας σε απάτη και αθέμιτο ανταγωνισμό. Δεδομένου ότι η «καταπολέμηση της απάτης σε τρόφιμα κατά μήκος της αλυσίδας εφοδιασμού τροφίμων» είναι ένα από τα κεντρικά σημεία της στρατηγικής Farm to Fork, θα πρέπει να εξεταστεί η υποχρεωτική σήμανση σε αγροτικό επίπεδο.\nΑκολουθεί ολόκληρη η απάντηση του Επιτρόπου, που θα μπορούσε να είναι και «πιάσε τ’ αυγό και κούρευτο»\nΑπάντηση του κ Wojciechowski, εξ ονόματος της Ευρωπαϊκής Επιτροπής (09/13/2021)\nΣύμφωνα με τον κανονισμό (ΕΕ) αριθ. 1308/2013, η σήμανση των αυγών προς κατανάλωση πραγματοποιείται στον τόπο παραγωγής ή στο πρώτο κέντρο συσκευασίας στο οποίο παραδίδονται τα αυγά.\nΤα κέντρα συσκευασίας έχουν εγκριθεί και ελεγχθεί από τις αρμόδιες αρχές των κρατών μελών για να διασφαλίσουν τη συμμόρφωση με την ασφάλεια των τροφίμων και τα πρότυπα εμπορίας αυγών.\nΤα κράτη μέλη δεν έχουν καμία υποχρέωση να αναφέρουν συστηματικά στην Επιτροπή το αποτέλεσμα των ελέγχων τους ή να κοινοποιούν μεμονωμένες περιπτώσεις απάτης.\nΗ Επιτροπή δεν διαθέτει συγκεκριμένα στοιχεία για τον αριθμό των περιπτώσεων απάτης που αφορούν αυγά.\nΕπί του παρόντος δεν προβλέπεται να προταθούν τροποποιήσεις στον κανονισμό (ΕΕ) 1308/2013 σε σχέση με τον τόπο σήμανσης των αυγών.\nΤο υπάρχον νομικό πλαίσιο παρέχει επαρκή μέσα στις αρμόδιες αρχές των κρατών μελών για τον έλεγχο των κέντρων συσκευασίας και της ιχνηλασιμότητας των αυγών έως το επίπεδο των παραγωγών.


ΕΟΣ Σάμου: Τα πολυβραβευμένα γλυκά και ξηρά κρασιά με νέες ετικέτες\nΔευτέρα, 21 Ιουνίου 2021 06:59:00 ΜΜ\nΑρχική›Ειδήσεις›Επιχειρήσεις›Τρόφιμα & Ποτά›ΕΟΣ Σάμου: Τα πολυβραβευμένα γλυκά και ξηρά κρασιά με νέες ετικέτες\n18:31 - 06 Οκτ 2016 | ΤΡΟΦΙΜΑ & ΠΟΤΑ\nΗ Σάμος, είναι παγκοσμίως γνωστή για την απαράμιλλη ομορφιά της, την ιστορία της και το Λευκό Μικρόρωγο Μοσχάτο της -την περίφημη ποικιλία από την οποία αποκλειστικά, παράγονται τα κρασιά του νησιού, που έχουν διακριθεί σε όλον τον κόσμο!\nΗ μοναδική στον κόσμο ποικιλία του Λευκού Μικρόρωγου Μοσχάτου της Σάμου, καλλιεργείται στις πλαγιές των απότομων βουνοπλαγιών της Σάμου, σε παραδοσιακές αναβαθμίδες (πεζούλες) και μεγάλο υψόμετρο όπου η απαιτητική μέθοδος καλλιέργειάς της, συνδυάζεται με τα μοναδικά χαρακτηριστικά που της προσδίδει το terroir της περιοχής και οι Αιγαιοπελαγίτικοι αέρηδες. Ο "αντιφατικός" συνδυασμός προστασίας και έκθεσης που προσφέρουν τα ψηλά βουνά, με το μεγάλο υψόμετρο και την εκτεθειμένη πλαγιά, αφήνουν τα αμπέλια να δέχονται τους δροσερούς θαλασσινούς ανέμους στις καλοκαιρινές ζέστες, ενώ ταυτόχρονα τα προστατεύουν από τους θερμούς και υγρούς ανέμους του Νοτιά.\nΣτο κάθε κρασί, συναντώνται σύνθετα αρώματα και πολυπλοκότητα γεύσεων που μαζί, δημιουργούν ένα εκρηκτικό αποτέλεσμα με κυρίαρχα αρώματα το φρέσκο σταφύλι, τα άνθη της πορτοκαλιάς και τα ροδοπέταλα!\nΤα γλυκά κρασιά της Σάμου, εμφανίζονται στο ράφι με 4 ετικέτες:\nSamos Anthemis, Samos Vin Doux, Samos Grand Cru και Samos Nectar. Xάρη στην έντονη και γεμάτη γεύση τους και στα δυνατά τους αρώματα, συνδυάζονται ιδανικά με φρούτα, υψηλή ζαχαροπλαστική, σαν απεριτίφ για να ετοιμάσουν το στόμα στην υποδοχή του φαγητού, ή σαν επιδόρπιοι οίνοι μετά το φαγητό, αφήνοντας τον ουρανίσκο γεμάτο γλύκα και ικανοποίηση! Αξίζει να δοκιμαστούν, ένα προς ένα για τα μοναδικά χαρακτηριστικά τους!\nΤα ξηρά κρασιά της Σάμου, οι Ψηλές Κορφές, το Αγέρι του Αιγαίου, το Samena και το Golden Samena, με το κρυστάλλινο χρώμα τους και την καθαρή τους γεύση, ξεχειλίζουν από αρώματα που θα συνοδεύσουν και θα αναδείξουν κάθε πιάτο. Βασισμένα στο άρωμα του μοσχάτου και με φόντο γλυκύτερα αρώματα εξωτικών φρούτων και λουλουδιών, τα ξηρά της ΕΟΣ Σάμου έχουν μία αναπάντεχη μακριά επίγευση, καθιστώντας τα ιδανικά για συνοδούς πιάτων της ελληνικής η διεθνούς κουζίνας αλλά και σαν απεριτίφ.\nΗ ΕΟΣ Σάμου, και η ποικιλία του Λευκού Μικρόρωγου Μοσχάτου της, προσφέρει λύσεις για κάθε τραπέζι, συνδυάζοντας την γεύση, με τα υπέροχα αρώματα και την υψηλή ποιότητα μιας μοναδικής στον κόσμο ποικιλίας!\nΤα γλυκά κρασιά της Σάμου:\nΤο Samos Vin Doux, είναι το πιο δημοφιλές κρασί της Σάμου! Με χρυσαφί χρώμα και αρώματα μαρμελάδας βερίκοκου, ώριμου πεπονιού και νύξεις καραμέλας βουτύρου, προσφέρει μια πανδαισία αρωμάτων γεύσης, εκφρασμένη με εξαιρετικά φρέσκο τρόπο.\nΤο Samos Grand Cru είναι το γλυκό κρασί της ΕΟΣ Σάμου με αξιοθαύμαστη καριέρα στην Γαλλία! Το χρώμα του μοιάζει με αυτό του τοπαζιού. Ευχάριστο και ευκολόπιοτο, παράγεται από καλά ωριμασμένα σταφύλια επιλεγμένων, ημιορεινών αμπελώνων και εκφράζει τόσο την ιδιαίτερη και χαρακτηριστική ποικιλία Μοσχάτο, όσο και τον οινοπαραγωγικό τόπο της Σάμου.\nΤο Samos Anthemis, ένα εντυπωσιακό κρασί με βαθύ χρώμα και ανταύγειες χαλκού, που μαρτυρούν τη πενταετή παλαίωσή του, με αρώματα μελιού, καραμέλας βουτύρου και κερασιών φανερώνει ένα ιδιαίτερα πολύπλοκο και πυκνό αρωματικό προφίλ, χτισμένο σε πολλά επίπεδα.\nΤο Samos Nectar με βαθύ κεχριμπαρένιο χρώμα και όμορφες πορτοκαλί ανταύγειες. Στο ποτήρι, συναντώνται αρώματα παλαίωσης, με τις σταφίδες σε πρώτο πλάνο, και τα ευγενή αρώματα του καρυδιού. Πρόκειται για ένα κρασί από υπερώριμο, λιαστό σταφύλι, που παλαιώνει για έξι χρόνια σε δρύινα βαρέλια.\nΤα ξηρά κρασιά της Σάμου:\nΤο Αγέρι του Αιγαίου, ιδιαίτερα λαμπερό και ελκυστικό κρασί με τα χαρακτηριστικά αρώματα του μοσχάτου και φόντο αρώματα εξωτικών φρούτων και λουλουδιών. Είναι ένα φρέσκο κρασί με έντονη προσωπικότητα, με φρουτώδη χαρακτήρα και ζωντανή οξύτητα, που το καθιστά ιδανικό για θαλασσινά και μεγάλα ψάρια.\nΟι Ψηλές Κορφές, με το ιδιαίτερα ανοιχτόχρωμο και λαμπερό χρώμα τους. Η πιο πρόσφατη δημιουργία της Ένωσης σηματοδοτεί ένα υπερσύγχρονο κρασί με φινετσάτο χαρακτήρα. Τα τυπικά, ανθώδη και φρουτώδη αρώματα του μοσχάτου εκφράζονται εκλεπτυσμένα με μια δροσιστική οξύτητα και ικανοποιητική διάρκεια. Οι Ψηλές Κορφές είναι ένα αρωματικό, αλλά όχι κραυγαλέο, κρασί, που πίνεται κάλλιστα μόνο του και ως απεριτίφ, αλλά μπορεί να συνοδεύσει και έντονα αρωματικά πρώτα πιάτα.\nΤο Golden Samena, με λαμπερό, ανοιχτόχρωμο χρώμα και αρώματα από λευκόσαρκα φρούτα όπως ροδάκινο, βερίκοκο και πεπόνι, παρουσιάζεται στο στόμα και ισορροπεί υπέροχα μεταξύ ξηρού και γλυκού. Συνοδεύει έξοχα διεθνείς κουζίνες και ιδιαίτερα ασιατικές.\nΤο Samena με λαμπερό χρώμα και διακριτικά ανθώδη αρώματα, που δεν επισκιάζονται από εκείνα του μοσχάτου. Ένα κλασικά μεσογειακό κρασί, που εκφράζεται με πάχος και λιπαρότητα. Ο σχετικά ισχυρός γευστικός χαρακτήρας του είναι που το κάνει καλό συνοδό για διάφορα μαγειρευτά φαγητά, ή φαγητά φούρνου.


Δωρεάν παιχνίδι Spanish Passion σε δοκιμαστική λειτουργία\nΠαίξτε Spanish Passion δωρεάν σε δοκιμαστική λειτουργία από την EGT\nΚάντε κλικ εδώ για να παίξετε Spanish Passion δωρεάν τώρα\nΔοκιμάστε τον διαδικτυακό κουλοχέρη Spanish Passion δωρεάν σε δοκιμαστική λειτουργία, χωρίς να χρειάζεται να κάνετε λήψη ή εγγραφή.\nΤο Spanish Passion είναι ένας κουλοχέρης από την EGT. Σύμφωνα με τον αριθμό των παικτών που το αναζητούν, το Spanish Passion δεν είναι ένας πολύ δημοφιλής κουλοχέρης. Ακόμη κι έτσι, δεν σημαίνει ότι είναι κακό παιχνίδι. Δοκιμάστε το ή αναζητήστε κάποιο άλλο παιχνίδι στους δημοφιλείς κουλοχέρηδες.\nΠαρόμοια παιχνίδια με το Spanish Passion\nΚορυφαία καζίνο για πραγματικά χρήματα με Spanish Passion


Fytokomia.gr | Θέλετε λαχανόκηπο αλλά έχετε λίγο νερό..... Υπάρχει λύση.\nΑρχική » Σχεδιασμός κήπου » Σχεδιασμός κήπου εδώδιμων » Σχεδιασμός λαχανόκηπου\nΞεφυλλίζοντας το ιταλικό περιοδικό AAM Terra Nuova, εντυπωσιάστηκα από ένα άρθρο για την ιστορία ενός Eλβετού. O Jean Pain έκανε ένα πείραμα σ' ένα μικρό αγροτεμάχιο. Mε κομπόστ από τα «σκουπίδια του δάσους» και μερικά «κόλπα» κατάφερε να αποκτήσει έναν υγιέστατο και παραγωγικό λαχανόκηπο με ελάχιστο νερό.\nO Eλβετός Jean Pain στη δεκαετία του '60 δούλεψε ως φύλακας μιας φάρμας, η οποία είχε και ένα μεγάλο κομμάτι δάσους. Το πρώτο πράγμα που τον ανησύχησε και έπρεπε να αντιμετωπίσει ήταν ο εφιάλτης τής τότε αλλά και της σημερινής εποχής, οι πυρκαγιές στα δάση. Εφαρμόζοντας τις παλιές μεθόδους διαχείρισης των δασών, έφερε να βοσκήσουν στο δάσος, γουρούνια, πρόβατα, αλλά κυρίως κατσίκια - το κατσικίσιο τυρί που παρήγαγε έγινε διάσημο στην περιοχή του. Το φθινόπωρο, αφού καθάριζε το δάσος από τη θυσανώδη και τη θαμνώδη βλάστηση, χρησιμοποιούσε τα ξερά κλαδιά όπως έκαναν παλαιότερα και οι χωρικοί, δηλαδή ξύλα για τις σόμπες, για τους φούρνους, αλλά το μεγαλύτερο μέρος το έκαιγε επί τόπου στο χωράφι. Μια μέρα, όμως, διαβάζοντας κάποια παλαιά κείμενα που βρήκε στο αρχοντικό της φάρμας, έμαθε για το «humus vivus», αυτό που σήμερα ονομάζουμε κομπόστ. Υλικό που κάποιοι «παλιοί σοφοί» παρασκεύαζαν από τα «σκουπίδια» του δάσους. Με αυτήν την έρευνα -την κατασκευή και τη χρήση του humus- αφιέρωσε και την υπόλοιπη ζωή του. Το μυστικό για την παραγωγή φυτών ντομάτας, ύψους 2,5 μέτρων , χωρίς την ανάγκη νερού ήταν ακριβώς το «humus vivus». Για να αποδείξει τα αποτελέσματα των ερευνών του ο Jean Pain αποφάσισε να κάνει ένα μικρό οικογενειακό λαχανόκηπο 100 m2 . Επέλεξε, λοιπόν, ένα αγροτεμάχιο φτωχότατο σε θρεπτικά συστατικά, το οποίο βρισκόταν 10 μέτρα από την κορυφή ενός πετρώδους λόφου και σε υψόμετρο 410. Hταν ένα χωράφι πετρώδες, με υπέδαφος αμμώδες και με υδροφόρο ορίζοντα στα 95 μέτρα βάθος. Είχε νότιο προσανατολισμό και βρισκόταν στην περιοχή της Provenza (Ν. Γαλλία), που χαρακτηρίζεται από ξηρά καλοκαίρια και με μια μέση θερμοκρασία 35ο C υπό σκιάν.\nΟ λαχανόκηπος περιμετρικά, αλλά και από πάνω, καλύφθηκε από συρμάτινη σήτα για προστασία από ζώα και πουλιά. Το Μάιο, στην πάνω σήτα τοποθέτησε χλωρά κλαδιά από πεύκα για να δημιουργήσει την απαραίτητη σκίαση για να μπορέσουν να ριζοβολήσουν ευκολότερα τα νεαρά φυτά πριν από τις ζέστες του καλοκαιριού. Σύμφωνα με τις παρατηρήσεις του Jean Pain, η σκίαση του λαχανόκηπου ήταν απαραίτητη επειδή τα φυτά ποτίστηκαν κατά τη στιγμή της μεταφύτευσης και στη συνέχεια μόνο άλλη μια φορά έπειτα από κάποιες μέρες. Το έδαφος του λαχανόκηπου τον χειμώνα ήταν καλυμμένο από ένα στρώμα οργανικής ουσίας τακτοποιημένο σε παρτέρια πλάτους 1,20 μέτρων , χωρισμένα μεταξύ τους από μονοπάτια στα οποία είχε τοποθετήσει μακριές ξύλινες τάβλες για να περπατάει χωρίς να συμπιέζει το έδαφος (σχήμα 1). Είναι σημαντικό να τονιστεί ότι όλη η επιφάνεια του αγροτεμαχίου, παρτέρια και μονοπάτια ήταν καλυμμένη από ένα στρώμα οργανικής ουσίας. Οι δε γραμμές φύτευσης δεν ήταν πάνω σε σαμάρια, όπως στη Β. Ευρώπη -που είναι λογικό για να έχουμε απορροή του περίσσιου νερού- αλλά το αντίθετο, σε αυλάκια για να έχουμε όσο το δυνατόν περισσότερη υγρασία και να μειώσουμε στο ελάχιστο τις απώλειές της από την εξάτμιση.\nΞεκίνησε λοιπόν το Νοέμβριο με την σπορά της σαλάτας. Aυτή ήταν και η πρώτη καλλιέργεια. Στο τέλος του Φεβρουαρίου - αρχές Μαρτίου προχώρησε στη δεύτερη καλλιέργεια, φυτεύοντας μπιζέλια, τα οποία μετά 2 μήνες τα συγκόμισε. Eφτασε έτσι στη στιγμή της τρίτης καλλιέργειας και της πιο σημαντικής. Είναι η στιγμή της ανανέωσης της κάλυψης του εδάφους με νέα οργανική ουσία, που θα δώσει τα θρεπτικά συστατικά και την προστασία που χρειαζόμαστε. Ξεκίνησε, λοιπόν, με μια ομοιόμορφη επικάλυψη του εδάφους από 7 cm κομπόστ. Πάνω από το κομπόστ τοποθέτησε ένα στρώμα 10 cm από χονδροειδές οργανικό υλικό για εδαφοκάλυψη (ροκανίδι από το κόψιμο των ξύλων, άχυρα, φύλλα κ.λπ.). Αυτά τα δύο υλικά δημιούργησαν και το κάλυμμα από οργανική ουσία των παρτεριών. Αρχές Μαΐου ξεκίνησε τις μεταφυτεύσεις, π.χ. πήρε ένα φυτό μελιτζάνας -που το είχε φυτέψει το Φεβρουάριο στο σπορείο- και το μεταφύτευσε στο έδαφος δημιουργώντας ένα χώρο στο κόμποστ που είχε ήδη στρώσει (σχήμα 2). Μια βασική αρχή είναι να μη μένει ποτέ το κομπόστ ακάλυπτο και εκτεθειμένο στο φως, έτσι έπειτα από κάθε μεταφύτευση θα πρέπει να το σκεπάζετε με το υλικό εδαφοκάλυψης. Το υλικό της εδαφοκάλυψης, οποιαδήποτε και αν είναι η σύνθεσή του, όχι μόνο δεν επιτρέπει στο κομπόστ να χάσει την υγρασία του, αλλά κατά τη διάρκεια των ζεστών ωρών της ημέρας, δημιουργεί ένα στρώμα υγρασίας από πάνω του και βοηθάει στην αποδόμηση της οργανικής ουσίας.\nΑκολουθώντας τα παραπάνω, ήδη στα τέλη του Αυγούστου είχε απίστευτα αποτελέσματα. Οι ντομάτες έφθασαν τα 1,80 μ. ύψος, με μια καταπληκτική ανάπτυξη. Η παραγωγή καρπών αυτήν την περίοδο έφθασε τα 6 κιλά ανά φυτό. Τα φασόλια είχαν ξεπεράσει τα 2 μ. ύψος. Τέσσερις εβδομάδες αργότερα, μπόρεσε να κάνει μιαν επαλήθευση της συγκομιδής. Μέση ανάπτυξη των φυτών της μελιτζάνας 1,20 μ. , μέση παραγωγή 5 κιλά/φυτό και το σημαντικότερο, λόγω της ανεπτυγμένης ανθοφορίας και καρποφορίας ήταν σίγουρη η παραγωγή μέχρι και τα πρώτα κρύα του Νοέμβρη.


Η ακροδεξιά εκ-τρέφεται στην Ευρώπη: Η Λεπέν και οι άλλοι που ήδη κυβερνούν - Crisismonitor.gr\nΗ ακροδεξιά εκ-τρέφεται στην Ευρώπη: Η Λεπέν και οι άλλοι που ήδη κυβερνούν\nΗ ακροδεξιά Μαρίν Λεπέν βρίσκεται για δεύτερη φορά στο δεύτερο γύρο των προεδρικών εκλογών στη Γαλλία αντιμέτωπη με τον Εμάνουελ Μακρόν\nΗ ακροδεξιά Μαρίν Λεπέν βρίσκεται για δεύτερη φορά στο δεύτερο γύρο των προεδρικών εκλογών στη Γαλλία αντιμέτωπη με τον Εμάνουελ Μακρόν. Μπορεί σε αυτή τη φάση και ιδιαίτερα στη Γαλλία η άνοδος της ακροδεξιάς σε επίπεδα διεκδίκησης της εξουσίας να προκαλεί τρόμο, η Ευρώπη όμως έχει αρχίσει να εμπεδώνει τη συμβιωτική σχέση με τη λαϊκιστική άκρα δεξιά, ακόμα και αν αρνείται να το… παραδεχθεί.\nΗ Γαλλία αποτελεί τη μεγαλύτερη ευρωπαϊκή χώρα με υψηλά ποσοστά της ακροδεξιάς, όχι όμως τη μόνη. Ο πανικός που προκαλεί η Λεπέν έχει σχέση με την ατζέντα της αποσάρθρωσης της ΕΕ και της αμφισβήτησης της αρχιτεκτονικής ασφαλείας και οικονομικής συνεργασίας.\nΗ ακροδεξιά, όμως, έχει συστηματοποιηθεί εντός της ΕΕ. Το PiS στην Πολωνία και το Fedesz στην Ουγγαρία είναι στην κυβέρνηση. Η Λέγκα στην Ιταλία, το Κόμμα της Ελευθερίας στην Αυστρία και το Λαϊκό Κόμμα στηN Ελβετία έχουν βρεθεί σε διάφορες περιστάσεις σε κυβερνητικούς συνασπισμούς. Αυτά όμως δεν είναι τα μόνο κόμματα.\nΑντι Λεπέν και Μακρόν\nΗ Μαρίν Λεπέν λειτουργεί -ή χρησιμοποιείται,, καλύτερα- ως φόβητρο για τη συσπείρωση δυνάμεων στο πλευρό του Εμάνουελ Μακρόν. Σ΄αυτή την κατεύθυνση βοηθούν άλλωστε και οι αντι-ευρωπαϊκές, αντι-νατοϊκές θέσεις της Λεπέν, χωρίς όμως να βοηθά τον εαυτό του ο Μακρόν. Ο απερχόμενος Γάλλος πρόεδρος οποίος αναγκάζεται να αλλάζει στρατιωτικές στολές και πολιτικά κοστούμια, ενώ αποτυγχάνει να διαχειριστεί εσωτερικές, ευρωπαϊκές και διεθνείς κρίσεις και βρίσκεται να παρακολουθεί τις εξελίξεις.\nΑν μη τι άλλο, το μοναδικό πολιτικό συμπέρασμα από τον πρώτο γύρο των προεδρικών εκλογών στη Γαλλία είναι η ήττα του Μακρόν από δύο μη-συγκοινωνούντα αλλά ξεκάθαρα αντισυστημικά κόμματα. Οι Γάλλοι δήλωσαν πανηγυρικά ότι δεν εκφράζονται από την πολιτική του Μακρόν ή τη μορφή που έχει λάβει η ΕΕ.\nΗ λαϊκιστική ακροδεξιά ήταν πάντα… εδώ\nΌπως φαίνεται στο infographic, αυτού του είδους τα περιστατικά δεν είναι ασυνήθιστο στις ευρωπαϊκές χώρες. Τα δεξιά λαϊκιστικά κόμματα έχουν σημειώσει ακόμη μεγαλύτερη επιτυχία σε εθνικό επίπεδο σε πολλές χώρες πρόσφατα.\nΑπό τα δέκα που επιλέχθηκαν σε αυτό το διάγραμμα, η υποστήριξη προς τους λαϊκιστές ήταν ισχυρότερη στην Πολωνία και την Ουγγαρία, όπου το Fidesz και το Law and Justice (PiS) είναι τα κυβερνώντα κόμματα.\nΕκτός από ορισμένες χώρες της Δυτικής Ευρώπης, τα δύο κόμματα καθώς και η Γαλλική Εθνική Συσπείρωση είναι στην πραγματικότητα παλαιότερα από το πρόσφατο κύμα λαϊκιστικού ξεσπάσματος. Ενώ πολλοί έχουν δίκιο- ακροδεξιά λαϊκιστικά κόμματα ιδρύθηκαν πιο πρόσφατα σε μια προσπάθεια να αμφισβητήσουν το στάτους κβο στην πολιτική, τα Fidesz και PiS έκαναν rebranding προωθώντας μια ακόμα πιο λαϊκίστικη ατζέντα, συχνά δημιουργώντας συζητήσεις για το αν μπορούν να χαρακτηριστούν λαϊκιστές, καθώς προηγούνται της πιο πρόσφατης αναζωπύρωσης αυτού του κινήματος. στην Ευρώπη.\nΤο ίδιο ισχύει και για το Ελβετικό Λαϊκό Κόμμα που ιδρύθηκε του 1971, το οποίο έλαβε περισσότερο από το 25% στις τελευταίες εθνικές εκλογές στη χώρα το 2019, με αποτέλεσμα να είναι το μεγαλύτερο κόμμα στη Βουλή. Το Κόμμα Ελευθερίας της Αυστρίας (FPÖ), που ιδρύθηκε το 1956, έλαβε το 16,2% την ίδια χρονιά, αλλά λόγω ενός σκανδάλου, κατέληξε στην αντιπολίτευση αφού κυβέρνηση για λίγο με το συντηρητικό ÖPV από το 2017.\nΗ νέα γενιά ακροδεξιών\nΤα νεότερα λαϊκιστικά κόμματα στην πραγματικότητα δεν τα πήγαν τόσο καλά και είχαν προβλήματα να κερδίσουν τις εκλογές ή να συμμετάσχουν σε κυβερνητικούς συνασπισμούς. Η Εναλλακτική για τη Γερμανία (AfD) – ιδρύθηκε το 2013 – κέρδισε μόνο λίγο περισσότερο από το 10% στις τελευταίες εκλογές της χώρας το 2021.\nΤο ισπανικό Vox – επίσης δεν έχει γίνει ακόμη δέκα ετών – κινήθηκε κοντά στο 15% το 2019.\nΤο Κόμμα Brexit του Ηνωμένου Βασιλείου – που τώρα ονομάζεται Reform UK – κέρδισε μόνο ένα πενιχρό 2% το 2019, ενώ το διαβόητο UKIP, τώρα έπεσε στην αφάνεια, είχε προσελκύσει περίπου ίδιους ψηφοφόρους το 2017.\nΕκτός γραφήματος, αλλά όχι αμελητέα είναι η ιταλική ακροδεξιά, όπως εκφράζεται μέσα από τη Λέγκα του Ματέο Σαλβίνι, καθώς και η Χρυσή Αυγή στην Ελλάδα. Ο αρχηγός της Χ.Α και πολλά από τα κορυφαία στελέχη του ακροδεξιού νεοναζιστικού μορφώματος στην Ελλάδα εκτίουν ποινές φυλάκισης, ενώ αντιμέτωπος σε πολλά μέτωπα με τη Δικαιοσύνη είναι και ο Ματέο Σαλβίνι.\nΤέτοια μορφώματα συναντώνται στη Βουλγαρία, τη Σερβία, το Κόσοβο και αλλού.\nΣτην Ευρώπη και τα Βαλκάνια υπήρξε μια εκτεταμένη πολιτική πρωτοβουλία για την επίτευξη διαλόγου και τη δημιουργία διαύλων επικοινωνίας των ακροδεξιών κομμάτων, την οποία τροφοδότησε και επιχείρησε να εμπεδώσει ο πρώην πολιτικός σύμβουλος του Τραμπ και διευθυντής του Συμβουλίου Ασαφαλείας των ΗΠΑ, Στηβ Μπάνον. Ο Μπάνον έχει καταδικαστεί για διαφθορά στις ΗΠΑ, αλλά στο μεταξύ είχε προλάβει να δημιουργήσει ένα think tank στην Ευρώπη το οποίο επιχείρησε να αποτελέσει πόλο για την ακροδεξιά.\nΈνα ακόμη χαρακτητιστικό των ακροδεξιών-λαϊκιστικών κομμάτων και κινημάτων στην Ευρώπη και τα Βαλκάνια είναι οι σχέσεις τους είτε με την εκκλησία, είτε με τον Πούτιν, είτε και με τα δύο.\nΤα στοιχεία αυτά δεν είναι διεξοδικά και δεν αποτελούν την πιο πρόσφατη ενημέρωση των δραστηριοτήτων της ακροδεξιάς, αποτελούν όμως έναν κατ αρχήν μπούσουλα για τις πολιτικές και γεωκοινωνκές διαστάσεις του ζητήματος.\nTags: ακροδεξιάΒίκτορ ΟρμπάνΜαρίν Λεπένπολιτικό ρίσκοΧρυσή Αυγή\nΗ Γαλλία σε φάσμα αστάθειας: Ο Μακρόν θα κερδίσει αλλά θα είναι δύσκολο να κυβερνήσει\nΡωσία και Ουκρανία χρησιμοποιούν βόμβες διασποράς


Νάξος - Πολιτική - Νάξος: Επίσκεψη Γιάννη Βρούτση στο Ναυτικό Παρατηρητήριο - Κυκλάδες Voice\nΣτην επίσκεψη συμμετείχαν ακόμη οι αντιδήμαρχοι, Νίκος Σιδερής και Μανώλης Πολυκρέτης, ο πρόεδρος της Κοινωφελούς Επιχείρησης, Βαγγέλης Παντελιάς και το μέλος της Τ.Ο. της Ν.Δ., Κώστας Ζαζάνης.\nΟ Γιάννης Βρούτσης και ο Μανόλης Μαργαρίτης, ευχήθηκαν στους άνδρες του Ναυτικού Παρατηρητηρίου για το Πάσχα και για τη μεγάλη τοπική εορτή της Παναγίας της Αργοκοιλιώτισσας και είχαν μαζί τους ολιγόλεπτη συζήτηση.\nΟ βουλευτής, το απόγευμα της Πέμπτης βρέθηκε στο Δανακό της ορεινής Νάξου, όπου παρέστη στις εκδηλώσεις που πραγματοποιήθηκαν για τον εορτασμό της Παναγίας Ζωοδόχου Πηγής, πολιούχου του χωριού.\nΤην Κυριακή 23 Απριλίου, ο κ. Βρούτσης θα μεταβεί στο Κουφονήσι, για να παραβρεθεί στις θρησκευτικές εκδηλώσεις που θα πραγματοποιηθούν για την εορτή του Αγίου Γεωργίου, πολιούχου του νησιού.